Ini 9 Jenis Air Yang Ibu Hamil Tak Boleh Minum, Ada Risiko BAHAYA Pada Bayi!

Bagi ibu hamil, khususnya yang pertama kali melalui pengalaman ini, pastinya tertanya-tanya apakah air yang tidak boleh diminum ketika mengandung, betul tak?

Teruskan membaca perkongsian artikel ini untuk mengetahui jawapannya. Semoga bermanfaat!

Untuk mendapatkan lebih banyak info tentang Kehamilan, sila dapatkannya
di sini.

9 air yang tidak boleh diminum ketika mengandung

Apabila
disahkan berbadan dua
, anda harus menyedari segala apa yang dimasukkan ke dalam badan bukannya untuk memastikan diri sihat, tetapi juga mempunyai impak kepada kesihatan
bayi dalam kandungan
.

Berikut antara senarai minuman yang sebaiknya dielakkan sepanjang
tempoh kehamilan
:

1. Susu & jus

Eh, takkan susu dan jus merupakan air yang tidak boleh diminum ketika mengandung? Bertenang, ada penjelasannya.

Pengambilan susu
 dan jus buah-buahan adalah baik untuk kebanyakan individu, khususnya ibu hamil. Tetapi ini
tidak termasuk
jika kedua-dua minuman ini tidak dipasteur.

Pasteurisasi adalah proses pemanasan untuk memastikan ia selamat diambil dengan memusnahkan pelbagai bakteria dan mikrob di dalamnya.

Jika susu atau jus yang dibeli tidak dipasteurisasi, ia boleh mengandungi pelbagai bakteria berbahaya seperti Listeria, Salmonella, E. coli dan Campylobacter.

2. Kopi, harus dielakkan ibu hamil

Kopi merupakan antara minuman rutin pada waktu pagi bagi kebanyakan individu.

Berpantang sepenuhnya daripada mengambil kaf
ein semasa menga
ndung tindakan yang paling ideal. Tetapi ia mungkin sukar untuk dilakukan.

Jadi sebagai permulaan, anda disaran untuk mengurangkan had pengambilan hariannya – tidak melebihi 2 cawan dalam sehari.

Pada trimester pertama
, pastikan pengambilan kopi anda adalah seminimum yang mungkin kerana risiko keguguran disebabkan kafein agak tinggi pada tempoh itu.

3. Teh ais

Cuaca panas
 di Malaysia pastinya membuatkan ibu hamil teringin menghirup air teh ais yang sejuk.

Walaupun tidak berbahaya kerana tiada pemanis tiruan, namun penggunaan teh pekat ketika penyediaannya menyebabkan minuman ini mempunyai kandungan kafein yang agak banyak.

Air yang tidak boleh diminum ketika mengandung #4. Teh hijau

Pastinya mengejutkan apabila
teh hijau
 disenaraikan sebagai salah satu minuman yang tidak boleh diminum oleh ibu mengandung, betul tak?

Walaupun merupakan antara minuman sihat, namun teh hijau turut mempunyai sejumlah kandungan kafein. Ia juga boleh meningkatkan metabolisme badan – tidak sesuai untuk wanita hamil.

Kedua-dua keadaan di atas, jika digabungkan dengan penurunan kadar penyerapan
asid folik
, boleh menimbulkan pelbagai
masalah kesihatan kepada janin
.

5. Soda diet

Walaupun tertulis perkataan ‘diet’ pada labelnya- sering kali dianggap sihat, tetapi anda harus mengetahui salah satu bahan yang terdapat dalam minuman diet ini adalah kafein. Terdapat juga pem
anis tiru
an,
saccharine
, di dalamnya.

Pengambilan
saccharine
 secara berlebihan boleh menjejaskan
pertumbuhan dan perkembangan janin
 – meningkatkan risiko kecacatan.

6. Minuman soda, antara air yang tidak boleh diminum ketika mengandung

Pastinya kebanyakan antara kita pernah minum minuman ringan atau a
ir soda berkarbo
nat, bahkan ada yang mengambilnya sebagai minuman harian.

Terdapat dalam pelbagai perisa cola atau buah-buahan, menyebabkan ada ibu hamil juga cenderung memilihnya.

Pun begitu, selain kandungan kafein, sesetengah air soda turut mengandungi bahan kimia dikenali sebagai
quinine
. Gabungan kedua-dua bahan ini boleh
mendatangkan bahaya dan komplikasi
 kepada wanita berbadan dua.

Baca juga:

7.  Minuman tenaga

Minuman tenaga tidak disyorkan semasa mengandung kerana ia mungkin mengandungi paras kafein dan gula yang lebih tinggi.

Minuman ini juga terkandung bahan-bahan lain yang tidak disyorkan buat ibu hamil.

8. Jus Wheatgrass, salah satu air yang tidak boleh diminum ketika mengandung

Wheatgrass dipercayai menawarkan banyak manfaat kepada kesihatan sehingga ada wanita hamil percaya ia membantu dalam mendapatkan
kehamilan sihat.

Malangnya, terdapat mikrob dan kulat di dalamnya. Ini kerana wheatgrass biasanya dituai dalam keadaan lembap dan berair – menjadikan ia syurga buat pelbagai mikrob untuk membiak.

Oleh sebab jus ini diperbuat daripada wheatgrass mentah, kuman yang terdapat di dalamnya boleh menjejaskan keseimbangan nutrien dalam badan anda.

9. Alkohol

Jangan terkejut, kerana masih ada yang percaya pengambilan alkohol dalam jumlah yang sedikit tidak akan membahay
akan bayi dalam kandu
ngan. Jumlah tersebut mungkin sedikit bagi anda, tetapi tidak kepada bayi yang sedang berkembang.

Ketahuilah bahawa alkohol boleh
menyebabkan kecacatan teruk
 pada anak – daripada mengubah pembentukan fizikal, menghalang
perkembangan otak
 dan banyak lagi.

Kesimpulannya

Kekal terhidrat adalah satu kemestian bagi mendapatkan kehamilan yang sihat. Sebaiknya, amalan pengambilan air kosong atau air masak harus dijadikan pilihan utama untuk ibu hamil.

Pun begitu, sekiranya pengambilan air tersebut membuatkan
anda berasa loya
, terdapat pelbagai jenis minuman lain yang boleh diminum.

Sekiranya anda berasa tidak pasti tentang pilihan air yang tidak boleh diminum ketika mengandung atau sebaliknya dan mahukan lebih banyak maklum balas, berundinglah dengan doktor bagi mendapatkan lebih kepastian.


Hati-Hati Kalau Nak Ambil Pil Jerawat Ini, Kena Tahu Kesan Sampingannya Dahulu!

Semua individu, baik lelaki mahupun wanita inginkan
kulit wajah yang flawless, bersih dan cantik
. Namun, masalah jerawat sering menjadi pengganggu untuk mendapat kulit idaman!

Terdapat pelbagai cara dan produk yang boleh digunakan untuk merawat masalah jerawat, termasuk rawatan krim, pil dan juga laser.

Pun begitu, artikel ini akan mengupas mengenai pil anti masalah jerawat yang popular, Accutane yang sering diperkatakan oleh orang ramai, teruskan membaca ya!

Baca lebih lanjut tentang Kesihatan Kulit
di sini.

Kenali pil jerawat isotretinoin

Isotretinoin, juga dikenali sebagai asid 13-cis-retinoik, dijual dengan nama jenama popular Accutane adalah ubat yang digunakan terutamanya untuk merawat masalah jerawat yang teruk.

Selain itu, isotretinoin digunakan untuk merawat sejenis masalah jerawat teruk yang disebut jerawat
nodule
.

Jerawat
nodule
bersifat
ketulan berwarna merah, bengkak dan mengandungi nanah
 terbentuk di kulit. Sekiranya tidak dirawat, jerawat ini boleh menyebabkan parut kekal.

Doktor anda hanya akan memberikan preskripsi isotretinoin apabila rawatan lain, termasuk antibiotik, tidak dapat membantu masalah jerawat
nodule
anda.

Walaupun isotretinoin dapat membantu merawat masalah jerawat ini, ia juga boleh menyebabkan banyak kesan sampingan.

Sebilangan kesan ini boleh menjadi serius, terutamanya jika ubat diambil semasa kehamilan.

Antara kesan sampingan ringan daripada pengambilan isotretinoin boleh merangkumi:

Kulit kering

Bibir kering dan pecah

Mata berasa kering

Hidung berasa kering

Kesan-kesan sampingan di atas boleh hilang dengan sendirinya. Sekiranya jerawat tidak sembuh atau menjadi lebih bermasalah, segera hubungi doktor anda!

Demikian hanyalah kesan-kesan sampingan yang ringan. Seterusnya pula adalah antara risiko yang lebih serius dalam jangka masa panjang kepada kesihatan, seperti:

#1 Peningkatan tahap kolesterol

Isotretinoin dapat meningkatkan kadar lemak dan kolesterol dalam darah anda. Semasa dalam rawatan, doktor anda mungkin mencadangkan ujian darah secara berkala untuk
memeriksa tahap lemak dan kolesterol anda
.

Anda lebih berisiko tinggi menghadapi masalah ini sekiranya:

Menghidap diabetes

Gemuk

Mempunyai sindrom metabolik

Minum alkohol

Jika anda memiliki kesan sampingan ini, biasanya ia akan hilang apabila selesai menjalani rawatan dengan isotretinoin.

#2 Masalah sendi dan otot

Isotretinoin juga boleh menyebabkan sakit pada tulang, sendi, otot, dan ligamen anda. Ia juga dapat menghentikan pertumbuhan tulang panjang pada remaja, yang boleh memberi kesan kekal.

Sekiranya anda mempunyai gejala-gejala berikut, hubungi doktor dengan segera:

Mendapat sakit belakang

Terasa sakit pada sendi

Patah tulang

Sekiranya kemalangan berlaku dan anda patah tulang, pastikan unuk memberitahu pihak hospital atau klinik bahawa anda sedang mengambil pil isotretinoin.

#3 Tekanan pada otak

Ia amat jarang, namun isotretinoin dikatakan boleh menyebabkan peningkatan tekanan pada otak.

Perkara ini boleh menyebabkan kehilangan penglihatan secara kekal dan, dalam kes yang jarang berlaku, kematian.

Berhenti mengambil isotretinoin dan segera hubungi doktor jika anda mempunyai gejala-gejala berikut:

Sakit kepala yang teruk

Penglihatan kabur

Pening

Muntah-muntah

#4 Kerosakan organ

Tahukah anda, ubat ini berpotensi merosakkan organ dalaman anda? Organ tersebut merangkumi hati, pankreas, usus, dan esofagus (tiub yang menghubungkan mulut dan perut anda).

Tetapi, usah risau kerana kesan sampingan ini jarang berlaku. Namun, hentikan pengambilan isotretinoin dan hubungi doktor anda sekiranya mempunyai simptom-simptom berikut:

Sakit teruk di perut, dada, atau perut bawah

Masalah menelan atau sakit semasa menelan

Pedih ulu hati

Cirit-birit

Berlaku pendarahan dari rektum anda

Air kencing berwarna gelap

#5 Masalah pendengaran

Isotretinoin boleh menyebabkan masalah pendengaran yang serius dalam kes yang jarang berlaku.

Berhenti menggunakan ubat ini dan segera hubungi doktor jika pendengaran anda bertambah buruk kerana ia mampu membuatkan pekak secara kekal!

#6 Masalah penglihatan dan mata

Ubat ini juga dikatakan boleh menyebabkan
masalah penglihatan seperti kabur
, penglihatan berganda, dan penglihatan yang sempit.

Selain itu, isotretinoin boleh menyebabkan mata anda mengeluarkan lebih banyak air mata daripada biasa.

Sekiranya anda memakai kanta lekap, anda mungkin menghadapi masalah memakainya semasa mengambil ubat ini.

Semua masalah penglihatan dan mata ini jarang berlaku. Walaupun begitu, hentikan pengambilan isotretinoin dan hubungi doktor sekiranya anda mempunyai masalah dengan penglihatan, peningkatan jumlah air mata, atau mata yang kerap kering.

#7 Masalah kesihatan mental

Perkara ini juga sangat jarang berlaku, tetapi isotretinoin dikatakan boleh menyebabkan masalah kesihatan mental yang serius.

Ini termasuklah kemurungan, psikosis (kehilangan sentuhan dengan realiti), dan mempunyai pemikiran atau tindakan untuk membunuh diri.

Berhenti menggunakan isotretinoin dan hubungi doktor anda dengan segera sekiranya mempunyai gejala berikut:

Peningkatan perasaan sedih

Kehilangan minat dalam aktiviti yang anda gemari

Terlalu banyak tidur atau sukar tidur

Senang marah atau lebih agresif daripada biasa

Perubahan selera makan atau berat badan

Kekurangan tenaga

Mengasingkan diri daripada rakan atau keluarga

Masalah menumpukan perhatian

Perasaan tidak berharga atau rasa bersalah

Fikiran mencederakan diri sendiri atau meragut nyawa sendiri

Mengalami halusinasi (melihat atau mendengar perkara yang tidak nyata)

#8 Wanita hamil

Sekiranya anda seorang wanita yang hamil atau cuba hamil, anda harus mengelakkan daripada menggunakan isotretinoin walau seteruk mana pun masalah jerawat!

Ini kerana mengambil ubat ini semasa mengandung membawa
risiko kecacatan kelahiran yang sangat tinggi
.

Terutamanya jika ubat itu digunakan dalam jumlah yang banyak dan bahkan untuk jangka masa yang pendek.

Sekiranya anda hamil semasa dalam rawatan dengan isotretinoin, hentikan pengambilan ubat tersebut dengan segera!

Isotretinoin boleh menyebabkan kecacatan kelahiran seperti:

Kelainan pada muka, mata, telinga, dan tengkorak

Masalah dengan sistem saraf pusat, sistem kardiovaskular, dan kelenjar timus dan paratiroid

Pengurangan IQ

Keguguran dan kelahiran pramatang


Terkejut Tengok Kaki Bengkak Semacam, Jangan Panik Dulu, Semak Punca Ini Lebih Awal

Apakah punca kaki bengkak? Salah makan atau kerana berat berlebihan? Ikuti penjelasannya dalam perkongsian artikel ini.

Untuk mendapatkan lebih banyak info tentang Kesihatan, sila dapatkannya
di sini.

Punca kaki bengkak

Kaki bengkak, lebih senonim dengan
wanita hamil
. Namun, ia sebenarnya boleh berlaku kepada sesiapa sahaja dari semasa ke semasa.

Kaki digunakan setiap hari untuk menyokong berat badan anda dan membolehkan anda berdiri, berjalan, berlari dan melompat.

Kadang-kadang bengkak juga dipanggil edema iaitu kewujudan air yang banyak di dalam ruang di antara sel tisu, di tempat tertentu atau di seluruh tubuh. Ia juga tanda-tanda kesihatan yang lebih serius.

Kehamilan

Ini adalah satu sebab yang paling biasa bagi
wanita yang mengalami kaki bengkak
. Ia biasanya berlaku bermula trimester kedua kehamilan.

Selain itu, semasa hamil tubuh anda menghasilkan hormon relaksin (
relaxin
), yang menyebabkan sendi dan ligamen pinggul dan kaki berehat dan membesar.

Walau bagaimanapun, jika bengkak itu teruk dan disertai dengan simptom seperti sakit perut, sakit kepala, kerap membuang air kecil, mual, muntah atau perubahan penglihatan, segera berjumpa doktor anda.

Ini kerana tanda-tanda merujuk kepada
preeklamsia
, yang membawa kepada tekanan darah tinggi dan protein dalam air kencing.

Berlebihan berat badan (obes), antara punca kaki bengkak

Kaki bengkak juga boleh menjadi kesan sampingan akibat
berlebihan berat badan atau obes
.

Mereka yang mengalami obes, bahagian perutnya diliputi dengan lemak dan lemak itu memampatkan peredaran di kaki dan tekanan dari bawah menyebabkan kaki bengkak.

Bagi masalah bengkak kaki akibat obes, anda perlu mempertimbangkan perubahan amalan
pemakanan
dan senaman, serta berjumpa doktor untk menolak kemungkinan risiko kesihatan lain.

Punca kaki bengkak dan berdenyut – Gout

Gout adalah sejenis artritis yang boleh menjejaskan pergerakan kebanyakn orang yang mengalaminya.

Gangguan kesihatan ini boleh
menjejaskan sendi
 jari kaki, paling kerap membengkak. Simptom ini menjadi salah satu penyebab kaki bengkak  yang berlaku secara tiba-tiba dan teruk.

Limfedema

Limfedema adalah keadaan yang berlaku apabila seseorang mempunyai masalah dengan
sistem limfa
, yang merupakan sebahagian daripada sistem imun.

Bendalir limfa membawa sel-sel darh putih ke bahagian tubuh berlainan dan nodus limfa seluruh tubuh mengawal peredaran bendalir ini.

Jika nodus limfa rosak atau dikeluarkan semasa pembedahan untuk kanser, bendalir tidak akan mengalir dengan betul dan yang menyebabkan pembengkakan.

Jantung tidak mengepam darah secukupnya

Anda mungkin menganggap ia tidak berkait, tetapi kaki bengkak adalan
tanda kegagalan jantung
 kongestif.

Bagaimanapun, keadaan ini tidak bermakna jantung anda berhenti berfungsi, ia hanya jantung anda tidak dapat mengepam darah dengan mencukupi. Ini bermakna darah berkumpul di vena, yang membawa kepada pembentukan cecair.

Jika anda mengalami
kegagalan jantung
, bengkak di kaki anda biasanya lebih jelas daripada pembengkakan yang berlaku selepas anda berdiri sepanjang hari.

Baca juga:

Deep Vein Thrombosis
(DVT)

Keadaan ini biasanya berlaku akibat duduk terlalu lama tanpa menggerakkan kaki. DVT muncul daripada bekuan darah yang biasanya pada kaki.

Ia juga boleh menyebabkan bekuan darahpecah dan mengalir ke paru-paru, yang mana ia boleh menyekat bekalan oksigen dan boleh menyebabkan kematian.

Antara langkah untuk mencegah
bengkak kaki
yang juga membantu mengelakkan pembekuan darah adalah berseman, kekalkan berat badan yang sihat, rehat seketika selepas duduk dalam tempoh yang lama.

Punca kaki bengkak #Selulitis (Cellulitis)

Sekiranya anda mengalami pembengkakan selepas kecederaan pada kaki atau pergelangan kaki anda, ini boleh menjadi gejala selulitis.

Selulitis adalah
 jangkitan kulit
dan tisu. Ia akibat daripada bakteria yang memasuki kulit pecah.

Mereka yang lebih berisiko termasuk penghidap diabetes, mereka yang mempunyai masalah peredaran darah, penyakit hati, dan mengalami masalah kulit.

Selain itu,keadaan ini juga boleh disebabkan oleh kesan sampingan ubat. Ubat seperti kontraseptif oral atau terapi penggantian hormon boleh menyebabkan pembengkakkan kaki dan pergelangan kaki.

Anti-depresan dan
ubat diabetes
 juga boleh menyebabkan kesan sampingan ini.

Kaki bengkak boleh menunjukkan penyakit yang serius seperti jantung, hati, atau buah pinggang.

Sekiranya anda melihat sebarang perubahan mendadak yang menjadi punca kaki bengkak atau ia berlanjutan dan tidak menjadi lebih baik dengan pengambilan rehat dan cecair, pastikan anda mendapatkan rawatan perubatan.


Nak Badan Baby Berisi Sedikit? Ini 9 Makanan Untuk Bayi 1 Tahun Biar Gemuk!

Setiap
parents
 pastinya mahu si kecil membesar dalam keadaan
chubby
dan sihat. Tetapi dalam mencari resepi makanan bayi 1 tahun biar gemuk, anda harus memastikan ia adalah diet seimbang dan dapat memenuhi keperluan nutrisi harian mereka.

Ingin tahu apakah antara makanan yang boleh membantu
si kecil menambah berat badan
? Teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya
di sini

Senarai makanan bayi 1 tahun biar gemuk

Si kecil perlu mendapatkan diet seimbang yang mengandungi banyak kalori dan berkhasiat. Sebagai ibu bapa, anda juga perlu mencuba menjadikan waktu makanan menarik supaya anak tertunggu-tunggu dan tidak menjadi
cerewet soal makan
.

Untuk menaikkan berat badan anak, terdapat banyak pilihan sihat yang boleh dicuba. Berikut antara makanan terbaik yang dapat membantu menambah berat bayi dan amat disaran untuk disertakan dalam diet harian mereka:

Susu ibu

Amat disyorkan untuk melakukan
penyusuan eksklusif
 kepada bayi dalam tempoh 6 bulan pertama selepas kelahiran.

Ia adalah makanan
super
 paling berkhasiat, mudah dihadam, sempurna keseimbangannya dan paling sihat, yang dapat membina
imuniti anak
 seumur hidup mereka.

Dalam masa sama, sesi penyusuan ini akan dapat mengeratkan hubungan antara ibu dan anak.

Jika bayi aktif, tampak sihat, bebas alahan, membuang air besar 4-6 kali sehari dan kencing antara 6-8 kali, itu menandakan dirinya mendapat susu ibu yang mencukupi.

Apabila bayi mencecah usia 6 bulan, anda boleh memperkenalkan cecair lain dan makanan
 pejal
 dalam diet mereka bersama-sama pemberian susu ibu.

Anda boleh memberikan
susu formula
 jika terdapat kesukaran menyusukan bayi atau tidak dapat menghasilkan susu badan yang mencukupi.

Makanan bayi 1 tahun biar gemuk #Pisang

Buah ini kaya dengan kalsium, vitamin B6,
vitamin C,
 dan karbohidrat. Ia juga sarat dengan kalori, menjadikannya makanan yang bagus jika mahu menambah berat bayi.

Anda boleh melenyekkan pisang atau hidangkannya sebagai smoothie. Kukuskan pisang emas dan lenyekkannya sebelum diberikan kepada si manja.

Baca juga:

Ubi keledek

Ubi keledek
 merupakan hidangan lazat, berkhasiat, mudah dihadam serta sarat dengan
serat makanan.

Ia kaya dengan vitamin A, vitamin B6, vitamin C, tembaga, fosforus, kalium dan mangan – nutrien terbaik untuk membantu pertambahan berat anak.

Telur, antara makanan bayi 1 tahun biar gemuk

Telur kaya dengan
lemak tepu,
 protein, vitamin dan mineral. Kuning telur pula mengandungi paras kolesterol yang tinggi – yang dapat meningkatkan pengembangan
calorie-building muscle
.

Buah kering & bijian

Kacang
badam,
 pistachio, walnut, aprikot, gajus, kismis dan bijian seperti bijan, labu dan rami dapat membekalkan anak nutrien yang mencukupi untuk menambah berat badan.

Pilihan makanan ini boleh ditambah dalam diet anak melalui pelbagai cara menarik. Ia boleh dijadikan sebagai serbuk dan ditaburkan ke dalam bubur.

Mentega kacang
 atau susu badam juga pilihan lazat dan sihat yang akan disukai si kecil. Susu badam terutamanya sesuai untuk anak yang tidak boleh
minum susu lembu
 disebabkan alahan tenusu atau
intoleransi laktosa
.

Salah satu makanan bayi 1 tahun biar gemuk #Ikan

Ikan merupakan bahagian penting dalam diet bayi bagi mendapatkan berat b
adan
 sihat. Ia mengandungi sejumlah besar protein, asid lemak omega-3 dan nutrien lain yang diperlukan untuk pertumbuhan optimum mereka.

Ia mengurangkan paras kolesterol tinggi dengan membuang toksin berbahaya dari badan kita.

Walau bagaimanapun, elakkan memberi anak terlalu banyak ikan kerana ia boleh menyebabkan kera
cunan me
rkuri pada mereka.

Avokado

Buah avokado
adalah sumber yang kaya dengan vitamin B6, C, E, K, folat, tembaga, serat makanan dan asid pantotenik. Bahkan ia juga mempunyai peratusan lemak yang tinggi.

Makanan bayi 1 tahun biar gemuk #Ayam

Ayam adalah sumber yang kaya dengan protein yang mudah dihadam. Ia membantu membina jisim otot dan secara tidak langsung menambah berat badan yang sihat.

Buah-buahan tropika & sayuran

Kaya dengan gula semula jadi, vitamin penting, dan mineral membina imuniti,
buah-buahan tropika dan sayur-sayuran
 adalah satu kemestian dalam carta diet setiap kanak-kanak.

Resepi makanan bayi 1 tahun biar gemuk

Memandangkan anda sudah mengetahui antara makanan yang harus diberikan untuk menambah berat badan anak, berikut pula dikongsikan resipi mudah yang boleh dicuba.

Sup salmon

Bahan-bahan:

200 gram salmon – isi ikan dihiris nipis

1 biji
lobak merah
 – dihiris memanjang

1 tandan brokoli – dipotong kecil

50 gram labu parang – dipotong kecil

2 ulas
bawang putih
 – dicincang

½ sudu kecil serbuk lada sulah

Garam secukup rasa

Air secukupnya

Mentega secukup rasa

Bawang goreng

Daun bawang – dihiris

Cara penyediaan:

Kukuskan lobak merah, brokoli dan labu hingga lembut. Ketepikan.

Tumis bawang putih dalam mentega hingga naik bau dan keperangan. Tuangkan sedikit air secukupnya.

Masukkan sayur-sayuran yang telah dikukus tadi bersama kepingan salmon. Biarkan hingga masak.

Masukkan sedikit garam dan lada sulah mengikut citarasa. Kacau sebentar dan biarkan sup mendidih.

Hidangkan dalam mangkuk bersama nasi. Taburkan daun bawang dan bawang goreng.

Sedia untuk dinikmati.

Telur hancur sedap

Bahan-bahan:

4
biji telur

2 sudu besar susu

1 sudu besar mentega

Secubit lada sulah

Cara penyediaan:

Pukul telur dalam sebuah bekas atau mangkuk.

Tuangkan susu bersama sedikit lada sulah dan kacau rata.

Panaskan mentega atas kuali.

Masukkan bancuhan telur tadi dan kacau.

Biarkan sejuk seketika sebelum dihidangkan.

Resepi makanan bayi 1 tahun biar gemuk #Jejari ubi keledek

Bahan-bahan:

1 biji
ubi keledek
 – dikupas kulit

1 sudu besar minyak sayuran

Cara penyediaan:

Panaskan ketuhar hingga 200°C.

Hiriskan ubi keledek mengikut
saiz
finger food
 yang sesuai.

Sapu hirisan ubi dengan minyak, kemudian letak di atas dulang pembakar.

Bakar dalam ketuhar selama 20-30 minit – biarkan masak hingga ubi lembut dan mula keperangan sedikit.

Biarkan sejuk, keluarkan lebihan minyak dengan tisu dapur sebelum dihidangkan.

Selamat mencuba!


Diet dan Gaya Yoga untuk Hilangkan Berat Badan

Kehilangan berat badan sering menjadi perjuangan bagi ramai orang kerana betapa sukarnya menurunkan berat badan secara konsisten, menjauhkan diri dan mengekalkan diet yang sihat namun lazat.

Salah satu masalah yang paling biasa apabila ia melibatkan kehilangan berat badan adalah mencari kaedah yang boleh anda lakukan. Yoga telah wujud selama 3,000 tahun dan merupakan jenis senaman aerobik yang bermanfaat untuk meningkatkan peredaran, meregangkan otot dan juga menurunkan berat badan.

Latihan impak rendah ini mensasarkan semua otot dalam tubuh anda dengan gaya (
pose
) berbeza supaya anda boleh mendapatkan fleksibiliti dan secara beransur-ansur membina kekuatan.

Malah, ramai selebriti terkenal menegaskan dengan yoga mereka kehilangan berat badan kerana ia sangat berkesan dan mudah dilakukan setiap hari.

Yoga biasanya tidak dianggap sebagai latihan tetapi lebih sebagai cara untuk membuka saluran dalam badan. Walau bagaimanapun, gaya yoga membakar kalori pada kadar yang lebih perlahan.

Bukan sahaja sebagai senaman ringan yang meningkatkan aliran oksigen dan nutrien ke sel-sel dalam badan tetapi yoga juga membantu pencernaan. Pemakanan yoga menekankan kepentingan pengambilan diet berasaskan tumbuhan yang membolehkan anda bersatu dengan tubuh anda.

Pose dan regangan yoga dengan mudah boleh dilengkapi dengan diet yang disesuaikan untuk memberikan apa yang diperlukan oleh tubuh sebelum dan sesudah latihan.

Keperluan diet yoga

Menurut
American Journal of Managed Care
, yoga dianggap sebagai amalan pemulihan yang menumpukan pada ketenangan dan pengurangan tekanan. Mengurangkan tahap tekanan juga boleh mengurangkan jumlah kortisol dalam badan yang berkaitan dengan lemak perut yang tidak diingini.

Diet yoga berfokus pada keupayaan semula jadi badan untuk mencerna makanan dan menyerap bahan-bahan penting. Disebabkan itu, diet ini memberi tumpuan kepada meminum teh, jus buah-buahan dan sayur-sayuran dan banyak air untuk mengekalkan sel-sel anda yang terhidrat.

Adalah disyorkan untuk makan buah-buahan dan oat pada waktu pagi dan untuk mengelakkan makanan sepanjang hari bagi memberikan tubuh anda jumlah masa yang tepat untuk memproses dan mencerna.

Jenis diet holistik ini membolehkan anda memberi tumpuan kepada peningkatan tahap tenaga sambil menguatkan jumlah antioksidan dalam badan.
Antioksidan yang terdapat dalam sayur-sayuran mentah, buah-buahan segar, herba dan rempah-rempah membersihkan radikal bebas tubuh dan bahan-bahan lemak yang melekat selepas setiap hidangan.

Malah, penyelidik di Universiti Deakin, Australia mendapati bahawa mengamalkan yoga setiap hari sebenarnya mengurangkan keinginan untuk makan dan kecenderungan untuk merasakan makanan yang tidak sihat.

Menyedari cabaran buruk amalan yoga dan membantu membentuk individu yang baru
untuk mengelakkan proses mendapatkan berat badan yang tidak diingini. Diet yang kaya dengan makanan mentah dan bahan semulajadi meningkatkan kekebalan selular dan membolehkan bahan-bahan berlemak untuk mencair.

Apabila tabiat pemakanan sihat diamalkan setiap hari, gaya yoga yang berbeza boleh memberi tumpuan kepada menguatkan otot-otot tertentu di seluruh badan sambil membakar kalori walaupun sukar mencapai kawasan tertentu.

Gaya yoga yang baik untuk menghilangkan berat badan

Postur yang digunakan dalam yoga dilakukan dalam jangka masa panjang dan akan benar-benar menguji stamina otot anda.

Vinyasa yoga sebenarnya salah satu jenis yoga yang paling intensif untuk berlatih kerana ia begitu serupa dengan latihan kardio tradisional yang ditetapkan untuk penurunan berat badan. Ia mungkin memerlukan anda menggunakan otot-otot utama untuk menahan badan anda sementara memberi tumpuan kepada pernafasan yang mendalam dan lancar untuk bernafas dengan lebih banyak oksigen.

Pada asasnya, yoga memberi tumpuan kepada latihan kekuatan teras serta semua kaki anda. Mencari yoga yang tepat boleh menjadi agak rumit tetapi sebaik sahaja anda mendapati yang paling selesa, anda boleh menetapkan rutin dan mengekalkannya.

Salah satu gaya yang paling berkesan adalah “Chaturanga”, yang pada asasnya mengekalkan kedudukan anda melakukan
push up
selama 30 saat atau lebih.

Satu lagi gaya yang berfungsi pada luar anggota badan dan teras pada masa sama adalah “Anjaneyasana”. Ia juga dikenali sebagai bulan sabit yang boleh dicapai dengan lenturan satu lutut pada sudut 90 darjah dan meregangkan yang lain supaya jari menyentuh tanah.

Dengan yoga Vinyasa, anda akan memfokuskan semua tenaga dan perhatian untuk menahan gaya kompleks seboleh yang mungkin, yang berbeza daripada gaya asas yang tidak sukar ditahan.

Bukan sahaja anda dapat melatih otot-otot dan membakar lemak yang tidak diingini di seluruh tubuh anda dengan vinyasa yoga tetapi yoga pemulihan (restorative) memerlukan anda untuk menahan gaya dengan lebih lama, sehingga tujuh minit, yang benar-benar merangsang penurunan berat badan yang konsisten.

Apabila diamalkan secara berterusan dari masa ke masa, ia mungkin menurunkan berat badan secara berturut-turut tanpa tempoh perkembangan atau peningkatan berat badan.

Pada dasarnya, mengamalkan pemakanan yoga holistik dapat menurunkan jumlah hormon stres dalam tubuh yang membawa kepada peningkatan berat badan semasa meregangkan dan mengetatkan otot sehingga kehilangan berat badan perlahan-lahan tetapi terus-menerus dari masa ke masa untuk meningkatkan kesihatan dan kesejahteraan keseluruhan anda.


5 Cara Kecutkan Jerawat Dalam Masa 1 Hari! Tak Percaya? Jom Cuba!

“Alamak, esok kerja! Tapi, ada jerawat besar pula kat pipi. Ada ke cara kecutkan jerawat dengan cepat, sepantas 1 hari? Kalau cari online, ada macam-macam cara nak kecutkan jerawat dalam masa singkat, tapi adakah ia selamat dan berkesan?”

Kami pasti, ramai yang mempunyai masalah ini. Esok kerja, mulalah Miss J nak hinggap di kawasan muka. Stresnya!

Tetapi, jangan risau, kami ada jawapannya untuk anda.

Sebelum itu, kami hendak ingatkan – jangan sapu benda-benda yang meragukan pada kawasan muka semata-mata ingin kecutkan jerawat. Buruk padahnya nanti!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Ada ke cara kecutkan jerawat dalam masa 1 hari?

Mungkin ya, mungkin tidak!

Rawatan untuk jerawat
 berbeza mengikut individu. Selalunya, jerawat makan masa untuk sembuh. Jerawat yang besar mungkin perlukan masa beberapa hari atau minggu untuk benar-benar hilang.

Jangan sesekali picit jerawat jika anda ingin ia sembuh dengan cepat.

Tabiat ini bukan sahaja akan
menyebabkan luka berparut
, ia juga akan menyebabkan lebih banyak jerawat tumbuh pada muka anda! Bahaya ni!

Walau bagaimanapun, ada rawatan yang dapat mengurangkan bengkak jerawat.

Jika anda ikut cara kecutkan jerawat yang bakal kami kongsikan di bawah, jerawat anda bukan sahaja akan sembuh lebih cepat, malahan ia juga akan pudar tanpa meninggalkan parut yang teruk.

Baca juga:

Menakjubkan! 6 Jenis Buah Ini Boleh Buat Jerawat Anda Kecut, Pudar Dan Hilang!

Hilangkan Jerawat Badan Dengan 6 Bahan Natural Ini, Selamat Dan Berkesan!

5 cara nak kecutkan jerawat dalam masa singkat

Jangan risau, jika anda mencari cara untuk kecutkan jerawat dalam masa yang singkat, kami ada jawapannya!

Di bawah, kami akan terangkan
cara kecutkan jerawat dengan cepat
 menurut pakar!

1. Gunakan produk yang mengandungi
benzoyl peroxide

Benzoil peroksida
 merupakan bahan yang dapat melawan bakteria yang disebabkan oleh jerawat.

Namun, ia mungkin akan menyebabkan iritasi pada sesetengah orang. Oleh sebab itu, gunakan produk yang mengandungi benzoil peroksida dengan berhati-hati.

Ada banyak produk penjagaan wajah yang mempunyai benzoil peroksida dalam konsentrasi sekitar 2.5-10%.

Namun, jika anda baru bermula, pilih produk yang mempunyai konsentrasi paling rendah. Letakkan satu titik produk tersebut pada kawasan jerawat.

2. Pilih produk yang mengandungi asid salisilik

Selain benzoil peroksida, anda juga boleh pilih produk yang
mengandungi asid salisilik
. Asid salisilik merupakan bahan yang sangat popular dalam merawat jerawat.

Ia dapat mengurangkan pengumpulan minyak pada kulit wajah, membuang sel kulit mati dan mempunyai kesan antiradang yang dapat meredakan jerawat.

Anda boleh beli pelbagai produk yang mengandungi asid salisilik di pasaran. Sama seperti benzoil peroksida, asid ini boleh menyebabkan kerengsaan.

Namun, ada banyak produk yang mengandungi
asid salisilik
 dalam konsentrasi yang rendah.

Sebagai cara kecutkan jerawat, cuci muka dengan pencuci yang mengandungi asid salisilik. Kemudian,
pakai pelembap
 dan sapukan krim benzoil peroksida pada wajah.

3. Exfoliate
 dengan AHA sebagai cara kecutkan jerawat

Produk yang mengandungi AHA (asid hidroksi alfa) dapat mempercepatkan pertumbuhan sel-sel baharu dan mengurangkan inflamasi. Malah, ia juga dapat mengurangkan keradangan serta parut disebabkan jerawat.

Selepas basuh muka dan usai sapukan ubat jerawat, pastikan anda
pakai pula
toner
 atau
exfoliator
 yang mengandungi AHA.

Produk yang mengandungi AHA sesuai untuk mereka yang mempunyai masalah jerawat.

4. Tak tahan nak kopek jerawat? Cuba tampal
pimple patch
!

Ah, tak tahanlah dengan jerawat ni,
rasa macam nak kopek je
!

Eh, sabar dulu… Kami ada solusinya. Cuba gunakan
pimple patch
! Kini, anda boleh dapatkan
pimple patch
 yang comel dengan harga yang murah secara atas talian!

Kebanyakan
pimple patch
 diperbuat
daripada hidrokoloid
, sejenis serat yang dapat menarik lembapan keluar daripada kulit.

Bahan ini sangat popular untuk merawat luka. Kini, ia digunakan sebagai
pimple patch
 untuk merawat jerawat!

Tampalan ini dapat memastikan kawasan jerawat bebas kuman. Ramai yang mengakui,
pimple patch
 dapat mengurangkan inflamasi dan bengkak.

Selain itu, ia juga berkesan untuk menjauhkan tangan anda daripada jerawat!

5. Tutup dengan
 foundation
 atau
concealer

Pemakaian
foundation
 atau
 concealer
 ketika jerawat mungkin akan
menyebabkan jangkitan
. Jika salah pakai, besar kemungkinan ia akan buatkan jerawat nampak lebih ketara.

Caranya, gunakan
concealer
atau
foundation
 yang berasaskan air. Sebelum itu, sapukan dahulu ubat jerawat atau krim BB di atas kawasan yang terkesan. Sapukan
 foundation
 dengan jari atau gunakan berus kecil dengan perlahan.

Tunggu 5-10 minit sehingga
 foundation
 kering sebelum pakai
make-up
 seperti biasa.

Guna ubat gigi sebagai cara kecutkan jerawat dalam 1 hari, berkesan ke?

Dalam banyak-banyak bahan di rumah, jangan sesekali
gunakan ubat gigi
 untuk mengecilkan jerawat. Benar, sesetengah ubat gigi mungkin mengandungi alkohol yang dapat mengecilkan jerawat anda.

Namun, ia juga dapat membuatkan jerawat anda sukar sembuh. Malah, ubat gigi boleh mendatangkan iritasi pada wajah anda.

Pernahkah anda dengar mengenai
skin barrier
? Ia merupakan satu lapisan pelindung pada kulit kita. Lapisan ini jugalah yang menghalang segala bahan kimia toksik dan juga patogen daripada menembusi kulit.

Ubat gigi boleh merosakkan
skin barrier
 anda. Bukan itu sahaja, ia juga akan mengeringkan kulit dan menyebabkan kulit kita menghasilkan
lebih banyak minyak.

Akibatnya, kulit bukan sahaja akan rosak, kemungkinan besar, jerawat akan naik lebih banyak hanya disebabkan anda ‘gatal tangan’ dan sapu ubat gigi pada muka!


Sinus Endoskopik

Definisi

Apa itu Sinus Endoskopik?

Pembedahan sinus endoskopi, atau pembedahan sinus, adalah rawatan untuk sinusitis atau untuk membantu mencegah sinusitis daripada kembali. Sinusitis biasanya tidak serius tetapi ia boleh menyebabkan gejala yang tidak menyenangkan.

Sinus anda adalah ruang yang diisi udara di hadapan tengkorak anda, di antara mata anda dan di atas rahang atas anda, yang disambungkan ke bahagian dalam hidung anda. Sinusitis adalah jangkitan membran mukus yang menggariskan sinus anda. Ia menyebabkan gejala kesakitan, hidung tersumbat, pelepasan, mengurangkan  deria bau dan rasa lendir di bahagian belakang hidung atau tekak anda.

Mengapa Sinus Endoskopik dilakukan?

Pembedahan endoskopik mungkin diperlukan apabila ubat telah gagal untuk memperbaiki atau menyembuhkan sinusitis kronik. Ia adalah kaedah pembedahan pilihan untuk kebanyakan kes sinusitis kronik yang memerlukan pembedahan.

Pembedahan sinus endoskopik tidak menyebabkan parut yang kelihatan seperti pembedahan sinus tradisional. Juga, ia tidak boleh dikenakan kos sebanyak pembedahan tradisional, kerana terdapat penginapan hospital yang lebih singkat, jika ada, dan pemulihan yang lebih pendek. Walau bagaimanapun, penjagaan selepas pembedahan adalah sangat penting bersama pembedahan sinus.

Selain pembedahan sinus endoskopik, anda perlu mengetahui beberapa alternatif untuk rawatan ini:

Antibiotik boleh membantu membersihkan jangkitan.

Sekiranya sinusitis anda disebabkan oleh alergi, anda mungkin dapat mencegah sinusitis dengan mengelakkan ‘pencetus’ alergi anda atau dengan mengambil ubat-ubatan seperti antihistamin.

Jika anda menggunakan semburan steroid hidung untuk masa yang lama, anda boleh mengurangkan saiz polip (pertumbuhan kecil yang biasanya membuat simptom lebih buruk)

Fahami Risiko-risikonya

Apakah risiko-risiko dalam pembedahan sinus Endoskopik?

Seperti mana-mana pembedahan,ia selalu ada risiko yang terlibat. Tetapi pembedahan sinus endoskopik sangat selamat apabila dilakukan oleh pakar bedah berpengalaman yang mempunyai latihan khusus dengan teknik pembedahan endoskopik.

Komplikasi kecil (seperti parut tisu yang melekat pada tisu berdekatan, atau lebam dan bengkak di sekeliling mata) berlaku dalam sebilangan kecil orang yang menjalani pembedahan. Komplikasi utama (seperti pendarahan berat, kecederaan kawasan mata, atau kecederaan otak) berlaku dalam kurang daripada 1 daripada 100 kes. Kebanyakan komplikasi pembedahan sinus endoskopik boleh diuruskan atau dicegah.

Ia adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Proses

Bagaimana Persedian untuk Sinus Endoskopik?

Sebelum pembedahan, anda perlu menahan daripada makanan dan minuman selama 8 jam, tidak demam, dan mengatur seseorang untuk membawa anda ke dan dari hospital.

Anda mesti berbincang dengan doktor anda mengenai ubat terkini, alergi anda atau mana-mana keadaan kesihatan anda dan sebelum menjalani operasi, anda akan bertemu dengan pakar bius anda dan merancang anestetik anda bersama-sama. Ia adalah penting untuk mengikuti arahan mengenai masa untuk berhenti makan dan minum sebelum pembedahan. Pada hari pembedahan, anda sepatutnya mempunyai semua kertas kerja dan berjumpa pakar anestesi; anda juga harus mengambil ubat yang diluluskan oleh pakar bedah dan pakar anestesi.

Apa yang terjadi semasa Sinus Endoskopik dilakukan?

Operasi biasanya dilakukan di bawah anestetik umum tetapi anestetik tempatan boleh digunakan. Operasi biasanya mengambil masa satu hingga dua jam.

Pembedahan sinus endoskopik dilakukan melalui lubang hidung anda dan tidak menyebabkan sebarang parut muka atau perubahan kepada bentuk luaran hidung anda.

Pakar bedah anda akan menggunakan teleskop  yanh fleksibel untuk memeriksa saluran hidung anda. Mereka akan menggunakan instrumen untuk membuang mana-mana polip dan meluaskan laluan dari sinus anda ke hidung anda.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Sinus Endoskopik?

Anda sepatutnya dapat pulang ke rumah pada hari yang sama. Sekiranya anda mempunyai pembungkusan yang tidak tercabut di hidung anda, ia akan dikeluarkan pada keesokan harinya.

Anda tidak boleh meniup hidung selama sekurang-kurangnya seminggu. Hidung anda akan terus berasa disekat selama beberapa minggu.

Pakar bedah anda akan memberi semburan hidung atau titisan untuk anda gunakan dan anda mungkin diberi antibiotik untuk mengurangkan risiko jangkitan.

Senaman yang kerap akan membantu anda untuk kembali ke aktiviti normal secepat mungkin. Sebelum anda mula bersenam, tanyakan nasihat daripada doktor anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Remaja dan Bagaimana Memahami Jiwa Mereka

Masalah ponteng sekolah, merokok, melanggar peraturan, sentiasa bertengkar, dan mencuri merupakan antara isu yang sering dilakukan oleh individu remaja yang mempunyai jiwa memberontak. Mengapakah wujudnya jiwa yang memberontak ini? Apakah puncanya? Dan bagaimana untuk mengatasi remaja yang memberontak ini?

Mengapa remaja memberontak?

Perlu diingatkan bahawa individu remaja secara semula jadinya memang suka memberontak; jika sekali sekala terdapat pertengkaran kecil yang berlaku dan melibatkan anak anda, ia tidak bermakna anak anda bermasalah. Sebaliknya, ia menunjukkan bahawa mereka berkembang dengan sihat dan berkeyakinan menyuarakan pendapat mereka dan berupaya membentuk pandangan sendiri.

Terdapat pelbagai faktor yang boleh menjadi punca yang menyebabkan remaja suka memberontak. Kita semua sebagai ibu bapa, pernah melalui dan merasai zaman muda. Antara faktor umum yang boleh menjadi punca remaja memberontak adalah seperti timbulnya rasa untuk melawan setelah dikenakan hukuman, tindakan disiplin atau mungkin peraturan yang dikenakan membatasi keinginan diri mereka, perubahan hormon, tekanan daripada rakan sebaya dan kebimbangan kerana gagal mencapai jangkaan yang diharapkan oleh ibu bapa kepada mereka. Namun, terdapat juga faktor lain yang mungkin menjadi puncanya seperti masalah keluarga, contohnya melibatkan ibu bapa yang sering bergaduh, masalah kewangan keluarga, penderaan fizikal dan emosi serta tekanan akibat perpisahan ibu bapa.

Simptom remaja memberontak

Walaupun fasa memberontak dalam kalangan remaja adalah normal, namun anda sebagai ibu bapa masih perlu berwaspada dengan tanda-tanda amaran seseorang remaja itu bermasalah. Antaranya adalah:

Komunikasi di antara anda berdua semakin berkurangan dan anak remaja anda sentiasa cuba mengelakkan diri dari anda.

Sentiasa bertengkar walaupun hanya mengenai isu-isu kecil dan remeh serta mudah naik darah.

Anak remaja anda tidak jujur dan menggunakan pembohongan untuk melepaskan diri daripada kesalahan yang dilakukan.

Mereka mudah naik angin atau marah dan menjauhkan diri dari ahli keluarga lain.

Penurunan atau peningkatan berat badan yang mendadak.

Mencederakan diri sendiri, contohnya, luka, melecet, terdapat tanda lebam tanpa sebab yang kukuh bagaimana atau bila ia berlaku.

Bertukar rakan-rakan secara tiba-tiba.

Kerap ponteng sekolah, bergaduh di sekolah, pencapaian akademik yang semakin merosot.

Anda mula menyedari bahawa anak anda merokok, terlibat dalam penggunaan alkohol atau dadah.

Memahami pemikiran remaja

Remaja sering menjadi mangsa yang selalu disalah anggap oleh individu dewasa. Ini kerana otak mereka tidak berkembang dengan sepenuhnya lagi dan individu dewasa biasanya cepat menilai melalui tindakan mereka. Otak seorang individu remaja sedang dalam proses pembangunan dan terdapat banyak hubungan penting di seluruh otak yang masih berlaku semasa proses perkembangannya.

Ini bermakna sel-sel saraf pada otak yang menghubungkan bahagian otak masih terbentuk atau dipangkas. Proses ini lebih banyak berlaku semasa tidur. Oleh itu, perlu diingatkan bahawa tidur yang mencukupi adalah sangat penting untuk perkembangan otak anak anda yang sedang remaja.

Manakala, bahagian otak yang jarang digunakan akan dipotong atau dipangkas. Namun, pada masa yang sama hubungannya akan diperkukuhkan atau menjadi lebih matang. Ini adalah cara untuk otak menjadi lebih cekap, berdasarkan prinsip ‘use it or lose it’. Disebabkan itu, sekiranya anda menginginkan anak anda untuk belajar bahasa baru atau bermain beberapa instrumen muzik, tempoh yang terbaik adalah melakukannya ketika mereka masih remaja.

Semua otak adalah berbeza

Menyedari bahawa semua remaja berbeza, ia mempunyai implikasi sangat penting untuk sesuatu perkara seperti pendidikan dan pengiklanan. Contohnya, cara seorang individu remaja belajar bergantung kepada pola perkembangan otak mereka, maka strategi pendidikan yang berdasarkan purata atau selaras hanya akan mengehadkan penggunaannya.

Begitu juga dengan kempen pengiklanan untuk perkara-perkara seperti kesihatan seksual. Jika berdasarkan kajian ia akan berfungsi untuk beberapa remaja tetapi tidak bagi yang lain.

Oleh itu, semakin cepat memahami perbezaan antara remaja, lebih cepat dapat mengintegrasikan maklumat ini ke dalam sekolah dan polisi. Ini adalah penting kerana, tiada perkara seperti purata remaja dan perlu mengingatinya supaya boleh memperbaiki pemahaman kita mengenai otak remaja.

Sukar berbual dengan remaja?

Zaman remaja berlaku seiring dengan perubahan fizikal dan mental mereka. Apabila anak anda kian melonjak usia, mereka akan mula menjarakkan diri daripada ibu bapa secara beransur-ansur. Ketika proses ini berlaku, anak remaja anda akan mengalami beberapa perubahan yang ketara, antaranya:

Lebih gemarkan privasi

Mula menunjukkan kemahuan autonomi

Perubahan fisiologi yang ketara

Mula menjadi tarikan individu lain

Gemar meneroka sesuatu yang baharu

Lebih bersikap skeptikal

Suka melawan

Bagaimana untuk berbual dengan anak remaja?

Elakkan berleter sebaliknya gunakan teknik berbual dari hati ke hati:
 Anda perlu tahu sekiranya anak remaja anda tidak berbual dengan anda adalah kerana mereka tidak mahu. Perbualan memerlukan dua pihak dan berleter bukanlah penyelesaian yang terbaik.

Jangan gunakan perkataan yang kasar:
 Perbualan antara anda dengan anak remaja anda tidak akan bertahan lama sekiranya mana-mana pihak mula menggunakan perkataan yang agak kasar bertujuan untuk menunjukkan protes.

Hormati anak remaja anda:
 Setiap individu berhak untuk dihormati dan anak remaja anda juga tidak terkecuali daripadanya. Sekiranya anda melakukan ini, anak remaja anda akan lebih mudah bercakap dengan anda kerana mereka berasa mereka dihormati dan selayaknya dilayan sebegitu.

Nyatakan pendapat anda dengan jelas:
 Kajian menunjukkan ibu bapa gemar berleter dan tidak berterus-terang apabila ingin bercakap dengan anak remaja mereka. Letakkan diri anda di tempat mereka untuk merasai apa yang mereka rasa apabila dileter. Oleh itu, kawal perasaan dan kata-kata anda untuk mengelakkan anak remaja anda berasa bosan dengan anda.

Tingkatkan imej anda:
Gaya hidup dan kelakuan anda akan mendatangkan impak terhadap apa yang anak anda fikirkan mengenai anda. Semakin anak anda meningkat usia, mereka akan mula menyedari mana yang benar dan mana yang salah. Oleh itu, anda perlu menjadikan diri anda sebagai orang yang boleh dibanggakan dan dihormati oleh anak anda.

Ibu bapa perlu menerima kenyataan bahawa komunikasi dengan anak remaja mereka akan sampai ke hadnya apabila mereka dewasa kelak. Ini merupakan sebahagian daripada proses semula jadi yang akan membantu individu itu membesar menjadi individu yang berdikari. Walaupun hakikatnya, anda mungkin akan berasa terluka atau kosong apabila anda sudah mula tidak berkomunikasi dengan anak remaja anda seperti waktu mereka kecil dahulu. Sebagai ibu bapa, anda perlu memberi kebebasan yang diperlukan oleh anak remaja anda asalkan anda ada di sisi mereka ketika mereka memerlukan anda.

Peranan ibu bapa

Model peranan

Ibu bapa adalah “role model” untuk remaja. Remaja mempelajari secara berkesan melalui
peniruan dan pemerhatian. Bersikap negatif seperti panas baran, mendera, mementingkan diri dan memaki hamun akan memberi kesan psikologi kepada remaja. Adalah tidak mustahil jika anak remaja anda sendiri mempunyai tingkah laku sedemikian berdasarkan apa yang sering dilihatnya.

Kenali rakan

Ketepikan perasaan malu atau ego untuk mengenali rakan-rakan anak anda. Cara ini membantu anda untuk mengetahui dengan siapa anak anda berkawan. Ia adalah sesuatu yang amat baik jika anda dapat mengetahui maklumat seperti nama, keluarga dan tempat tinggal mereka. Jika berpeluang, cuba untuk meluangkan masa anda untuk turut bersama menghadiri ke majlis rakan anak anda. Tidak menjadi kesalahan sekiranya ibu bapa menganggap rakan-rakan anak mereka seperti rakan mereka sendiri. Namun, pastikan ia adalah perkara yang mendatangkan keselesaan buat anak anda.

Berkomunikasi dengan guru

Sentiasa berhubung dengan guru di sekolah anak anda untuk mengetahui mengenai perkembangan anak. Cara ini membolehkan guru untuk memberitahu anda seawal mungkin jika anak anda dipercayai mempunyai sebarang masalah.

Masa berkualiti

Berbual kosong dengan anak sahaja adalah tidak memadai. Cuba untuk mencari idea yang boleh membantu anda untuk dapat meluangkan masa dengan lebih berkualiti bersama anak anda. Sebolehnya, pastikan anda bersedia untuk mendengar apa juga yang ingin dikongsikan oleh anak anda atau sentiasa ada jika anak anda memerlukan sebarang bantuan. Hubungan ibu bapa dan anak-anak yang baik dan harmoni akan wujud apabila terdapat komunikasi antara kedua-dua belah pihak dalam apa juga perkara. Cuba untuk berbincang dan mencari penyelesaian terbaik apabila berdepan dengan sebarang konflik atau tekanan. Ia bukan sahaja dapat membantu menyelesaikan masalah, malah dalam masa yang sama mengeratkan hubungan ibu bapa dan anak.

Bebas, terkawal

Tidak salah untuk anda sebagai ibu bapa memberikan kebebasan kepada anak-anak anda. Namun apa yang anda perlu pastikan adalah kebebasan yang diberikan itu tidak melampaui batas. Ini bermakna, dalam anak anda bebas melakukan apa sahaja, masih terdapat keterbatasaan dan kawalan yang perlu diwujudkan. Ia adalah amat penting untuk menghindari sebarang masalah atau perkara negatif yang boleh mempengaruhi mereka. Sebagai contoh, anak anda boleh keluar bersama rakan-rakannya, tetapi dia perlu mengikut beberapa syarat yang anda tetapkan, seperti harus menjaga tingkah laku dan perlu pulang ke rumah pada masa yang telah ditetapkan dan dipersetujui bersama.

Privasi

Seperti individu lain, seseorang individu remaja memerlukan masa untuk bersendirian dan ruang mereka sendiri. Anda tidak harus mengganggu privasi mereka kecuali jika anda mengesyaki berlaku sesuatu yang tidak kena. Sentiasa awasi gerak-geri mereka dan mengambil tahu ke mana mereka pergi, bila mereka akan pulang dan lain-lain lagi. Satu cara lagi adalah dengan memberi kepercayaan kepada mereka untuk melakukan perkara yang betul. Ingatkan mereka bahawa menyalahgunakan kepercayaan ini akan memberi kesan serius dan akan mempengaruhi kebebasan sedia ada yang diberikan.

Realistik

Sebagai ibu bapa, anda harus memastikan anda bersikap realisik terhadap kemampuan anak anda seiring dengan perkembangan usianya. Ini adalah penting agar anda tidak meletakkan harapan yang terlalu tinggi atau tidak realistik kepada anak-anak anda. Terdapat sesetengah ibu bapa yang meletakkan harapan agar anak mereka cemerlang dalam bidang atau perkara tertentu mengikut kemahuan mereka tanpa mengambil kira kemahuan, keinginan serta kemampuan anak mereka sendiri. Harapan yang tidak realistik cenderung menyebabkan tekanan kepada anak anda. Sebagai ibu bapa, anda perlu dapat mengenal pasti kebolehan dan kemampuan serta kecenderungan anak-anak anda. Berikan galakan, sokongan dan dorongan dalam apa jua bidang yang anak anda minati. Ini dapat membantu menjaga keperluan emosi anak-anak dan meningkatkan harga diri mereka.

Pilihan

Cuba untuk memberikan anak anda peluang untuk membuat pilihan dan keputusan sendiri. Apabila anak anda semakin meningkat usia, malah ketika masih kanak-kanak, pastinya mereka sudah mula mempunyai keinginan untuk berdikari dan membuat keputusan sendiri. Berikan mereka ruang dan peluang itu. Ia bukan sahaja dapat membantu memberikan keyakinan diri kepada mereka, malahan ia membantu mendewasa dan mematangkan fikiran serta menjadikan mereka lebih berani dalam mengambil risiko. Namun, sebagai ibu bapa, anda tetap harus memastikan setiap keputusan dan pilihan yang dibuat tidak mendatangkan mudarat kepada mereka.

Disiplin

Cara yang salah dalam mengendalikan dan menguruskan aspek disiplin anak-anak boleh membawa implikasi dari segi kognitif, emosi dan tingkah laku. Disiplin melibatkan pencegahan dan pemulihan. Bagi mencegah sesuatu perkara ia melibatkan pengajaran dan latihan yang dapat membina sempadan kepada sesuatu tingkah laku. Manakala pemulihan adalah bertujuan untuk membetulkan salah laku remaja dan membendung agar tidak mengulangi kesalahan yang sama. Disiplin yang efektif melibatkan pengajaran tentang apa yang perlu dan apa yang tidak boleh dilakukan.

Jika anda ingin mewujudkan peraturan dalam rumah anda untuk anak-anak, ia perlu diwujudkan pada peringkat awal, iaitu ketika anak anda masih kecil. Mulakan dengan peraturan yang mudah seperti anak anda perlu memastikan pakaian kotor dimasukkan ke dalam bakul, atau setiap kali lepas makan, pinggan yang kotor harus diletakkan di sinki dan dibasuh. Dan peraturan ini akan berubah selaras dengan kesesuaian usia mereka.

Setiap peraturan yang diwujudkan harus dipatuhi oleh setiap anak-anak dan ibu bapa perlu melaksanakan peraturan tersebut secara konsisten kepada setiap anak-anak serta tidak bersikap berat sebelah tanpa sebarang pengecualian.

Pendidikan seks

Ibu bapa perlu prihatin atau peka dengan perkembangan biologi anak remaja mereka. Ini kerana adalah normal untuk seseorang individu remaja mempunyai perasaan dan naluri untuk mengetahui mengenai seks. Sebagai ibu bapa menjadi tanggungjawab dan peranan anda untuk memberitahu dan berkongsi dengan anak remaja anda maklumat dan info yang perlu diketahui oleh anak anda. Ia adalah lebih baik berbanding jika anak anda memperolehi sendiri maklumat tersebut daripada sumber-sumber yang kurang tepat. Berasa malu atau berpegang kepada kepercayaan bahawa isu mengenai seks adalah tidak sesuai untuk dibicarakan secara terbuka dengan anak-anak anda adalah sesuatu yang sudah lapuk.

Wujudkan persekitaran yang sesuai untuk berbicara mengenainya. Kongsikan kepada anak anda tentang risiko hamil tanpa nikah, risiko melakukan seks bebas dan penyakit-penyakit kelamin yang boleh berlaku seperti HPV dan AIDS.

Penghargaan

Memberikan penghargaan terhadap remaja juga adalah salah satu usaha untuk menunjukkan
kasih sayang. Remaja akan berasa bangga kerana mendapat penghargaan terutamanya
daripada ibu bapa. Remaja akan berasa bahawa bakat atau kebolehan yang dipamerkan itu
mendapat perhatian dan dihargai. Penghargaan yang diberikan akan menyuntik semangat
dan inspirasi untuk remaja melakukan yang terbaik.

Sokongan

Adalah normal bagi remaja untuk menjadi lebih beremosi bagi tempoh beberapa hari. Tetapi jika anda melihat perubahan emosi atau tingkah laku yang lebih signifikan, yang berlaku lebih daripada dua minggu, ia bermakna sesuatu yang lain sedang berlaku, seperti kemurungan.

Sekiranya anda berfikir anak anda atau seseorang individu remaja lain yang anda kenali mungkin tertekan, segera dapatkan rawatan profesional untuk mereka. Kemurungan serius dan jika tidak dirawat, boleh mengancam nyawa.

Remaja memerlukan bimbingan ibu bapa atau individu dewasa, walaupun mereka mungkin berfikir tidak memerlukannya. Memahami perkembangan mereka dapat membantu anda memberi sokongan kepada mereka untuk menjadi seorang dewasa yang bertanggungjawab.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Ibu Bapa Terbaik dan Teknik Mengasuh Anak

Disiplin atau Hukuman, Cara Terbaik Mendidik Anak

Anak Berdikari, Aspek Penting dalam Kehidupan


Adakah Berat Badan Diri Sendiri Boleh Jadi Punca Kepada Anda Sakit Sendi?

Masalah berat badan berlebihan dan obesiti memang diketahui menyebabkan pelbagai masalah kesihatan termasuklah sakit sendi.

Risiko penyakit jantung, strok dan kencing manis
 meningkat dengan peningkatan BMI
.

Tetapi sakit sendi yang kerap anda alami juga mungkin terkait dengan jisim badan anda, dan lebih mengejutkan lagi, masalah ini bukan khusus kepada sendi yang menampung berat sahaja.

Bagaimana berat badan akan jejas sendi?

Sendi kita memainkan peranan penting dalam membolehkan pergerakan badan dalam pelbagai arah!

Pernahkah anda tertanya-tanya berapa berat yang ditampung sendi anda pada setiap gerakan tubuh yang anda ambil?

Apabila berjalan di aras tanah, daya pada lutut anda dikatakan bersamaan dengan 1 setengah ganda daripada berat badan anda.

Ini bermakna seorang lelaki dengan berat 80 kg akan memberi tekanan sebanyak 120 kg pada lututnya dengan setiap langkah.

Sewaktu mendaki, tekanan yang berlaku pada sendi menjadi lebih besar
.

Daya pada setiap lutut adalah 2 hingga 3 kali ganda daripada berat badan anda semasa anda mendaki dan menuruni tangga.

Sementara ketika anda tunduk untuk mengikat tali kasut atau mengambil  barang yang jatuh, daya yang dikenakan adalah sebanyak 4 hingga 5 kali ganda berat badan anda!

Memandangkan banyak tekanan yang dikenakan pada sendi anda, peningkatan risiko osteoartritis dalam individu yang berlebihan berat badan atau gemuk sering kali dilihat kerana tekanan beban pada sendi yang menampung berat.

Walau bagaimanapun, kesan utama berat badan pada masalah sakit sendi
bukanlah disebabkan beban fizikal
.

Kajian lanjut kini menekankan bagaimana keradangan, bukannya beban fizikal didapati menjadi penyebab utama artritis kerap berlaku dalam kalangan orang yang berlebihan jisim badan.

Obesiti dan Artritis…

Kerana osteoartritis berlaku pada sendi yang menampung berat dan yang tidak menampung berat, keradangan menyeluruh memberikan penjelasan yang lebih baik tentang bagaimana berat badan berlebihan menyumbang kepada masalah artritis.

Ini juga menjelaskan mengapa berat badan berlebihan juga menyumbang kepada artritis reumatoid,
gangguan autoimun yang menyebabkan keradangan
 dalam badan dan menyebabkan kesakitan sendi.

Bahan kimia keradangan dalam lemak didapati memberi kesan kepada sistem muskuloskeletal dan kardiovaskular.

Ini termasuklah adipokin, yang dirembeskan oleh sel-sel lemak dan menggalakkan keradangan.

Faktor keradangan yang dikaitkan dengan kenaikan berat badan turut menjelaskan mengapa sendi lain yang tidak menampung berat badan seperti sendi tangan turut terjejas dengan artritis.

Melegakan sakit sendi dengan menurunkan berat badan!

Mengurangkan beberapa kilogram dalam berat badan anda dapat mengurangkan tekanan pada sendi dan melindungi anda daripada keradangan.

Kajian menunjukkan bahawa penurunan berat badan antara 10 hingga 15 paun (4.5-7 kg) dalam kalangan remaja obes boleh mengurangkan risiko osteoartritis di kemudian hari.

Tetapi meningkatkan aktiviti fizikal mungkin mencabar terutamanya jika anda sedang mengalami sakit sendi.

Memperbanyakkan senaman semata-mata juga tidak cukup untuk
membantu anda menurunkan jisim badan anda
.

Oleh itu, mulakan dengan senaman ringan dan belajar untuk menguruskan pengambilan kalori anda untuk mengurangkan berat badan dan meningkatkan tahap kesihatan anda.


Rawatan Pemutihan: Apa yang Anda Perlu Tahu

Terdapat banyak kaedah yang berbeza bagi anda untuk “memperbaiki” kulit anda seperti suntikan putih, ubat, mandian putih, krim, dan lain-lain. Walau bagaimanapun, pertimbangkan dengan teliti sebelum anda mahu mengubah diri anda. Artikel ini akan memberi anda maklumat mengenai beberapa rawatan pemutihan.

Warna kulit ditentukan oleh faktor melanin yang dihasilkan oleh melanosit. Melanin mempunyai tiga jenis termasuk eumelanin, pheomelanin, dan neuromelanin. Faktor utama yang menyebabkan warna gelap adalah eumelanin, manakala pheomelanin adalah faktor yang lebih baik untuk warna lebih cerah. Dan mengenai neuromelanin, ia hanya terdapat di dalam otak.

Oleh itu, rawatan pencerahan kulit adalah berdasarkan kepada pembalikan tindakan melanin. Kaedah atau produk dan prosedur pemutihan kulit mempunyai misi yang menjadikan eumelanin menjadi pheomelanin. Atau juga menghentikan penghasilan melanin.

Beberapa rawatan termasuk:

Suntikan pemutihan

Suntikan membawa kesan serta-merta termasuk perubahan hormon, sel darah merah dan perencatan melanin. Melanin adalah faktor yang menentukan warna kulit bagi setiap orang. Semakin banyak melanin kulit anda, semakin gelap warna kulit. Oleh itu, suntikan adalah untuk mengurangkan jumlah melanin, yang akan menjadikan kulit anda beransur-ansur berubah menjadi putih. Glutathione adalah komponen utama suntikan putih yang menyebabkan beberapa kesan sampingan seperti kehilangan rambut, bintik putih pada kuku, mati rasa atau menggigil, kemurungan, kegelisahan, sindrom Stevens-Johnson yang disebabkan oleh dadah, sindrom Lyell atau epidermal necrolysis, kegagalan buah pinggang , disfungsi tiroid, dan sebagainya.

Mandian putih

Ini adalah kaedah yang paling biasa apabila merujuk kepada pemutihan teknologi. Berikut adalah kriteria untuk mandi putih yang selamat dan berkesan.

Selepas mandian putih kulit mestilah sihat, bukan
selaran matahari
, bercapuk, berbintik-bintik.

Bahan mandian putih mestilah 100% semula jadi, wangian.

Mandian putih sepatutnya membantu
mencerahkan kulit
, tidak menjadi selaran matahari, terbakar apabila terdedah kepada cahaya matahari, rambut kuning.

Selepas menyelesaikan rawatan, anda perlu meningkatkan perlindungan kulit harian anda. Seperti cermin mata hitam, pelindung matahari, losen, dll. Dan anda mesti mengambil mandian putih selepas 1-2 bulan untuk mengekalkan warna kulit.

Rawatan pemutihan lain

Dermabrasion.
 Dermabrasion adalah prosedur pembedahan. Ia melibatkan manual mengikis lapisan atas kulit. Ia menenangkan tepi kulit yang tajam. Oleh itu, pakar kulit menggunakannya di kawasan dengan bekas luka atau
jerawat
.

Cryotherapy.
 Cryotherapy melibatkan penggunaan nitrogen cecair. Ia digunakan pada kulit melalui kapas atau semburan. Ini membekukan sel-sel kulit. Jadi, ia membawa kepada pemusnahan dan pemulihan semula jadi yang dipaksa.

Laser skin resurfacing
.
 Ini adalah kaedah yang menumpukan dan berdenyut diarahkan pada kawasan sasaran kulit. Itu membantu mengeluarkan satu lapisan pada satu masa.

Microdermabrasion.
 Rawatan ini menggunakan tongkat berlian. Lapisan sel-sel kulit yang rosak dan mati dibuang dengan perlahan. Ia mempunyai nama lain iaitu “Diamond Peel”.

Pengelupadan kimia.
 Ini dilakukan oleh anda sendiri atau ahli dermatologi. Kimia digunakan pada kulit anda untuk menghilangkan lapisan luar. Ia boleh mendedahkan lapisan yang lebih muda dan ringan di bawah.

Terdapat banyak rawatan yang boleh anda pilih. Jadi, apabila anda mengetahui mengenainya, anda akan mendapat kaedah terbaik untuk kulit anda.


Kenapa Waktu Period Saya Boleh Sama Dengan BFF? Ini Kebetulan Atau Terbukti Saintifik?

Kita biasa dengar wanita akan sama-sama hamil jika mereka adalah teman rapat, tetapi bagaimana pula dengan kedatangan haid?
Bolehkah terjadinya tempoh menstruasi sama?

Bolehkah tempoh menstruasi sama dengan teman rapat?

Pernah berdepan situasi apabila tempoh menstruasi sama dengan rakan sekerja yang rapat dengan anda atau paling tidak bezanya cuma selang 1 atau 2 hari?

Keadaan itu terlihat seperti jangkitan- selepas anda mengalaminya maka rakan baik anda turut akan melalui perkara yang sama.

Namun adakah bukti saintifik yang merujuk kepada perkara seperti ini?

Kepercayaan berkaitan waktu kedatangan haid

Tempoh menstruasi sama atau
period syncing
ini digambarkan sebagai 1 kepercayaan popular.

Ini terjadi apabila individu wanita yang tinggal bersama atau menghabiskan banyak masa bersama akan mula
mengalami kedatangan haid
 pada hari yang sama setiap bulan.

Mitos
period syncing
 atau turut dikenali sebagai
menstrual synchrony
 dan
the McClintock effect
, adalah berdasarkan teori.

Teori tersebut menyatakan jika anda bersentuhan fizikal dengan individu lain yang mengalami haid, hormon feromon anda akan saling mempengaruhi dan akhirnya
tempoh haid
 anda sama.

Lebih menarik lagi, terdapat wanita mengakui ‘wanita alpha’ – individu dominan dalam 1 kelompok individu – boleh menjadi faktor penentu masa untuk setiap individu dalam kumpulan tersebut
mengalami ovulasi dan haid.

Bagi mereka yang mengalaminya, akan mengakui kewujudan kepercayaan tersebut. Tetapi tidak pada sains.

Efek
the McClintock
& tempoh menstruasi sama

Ia mendapat nama tersebut apabila pengkaji bernama Martha McClintock melakukan kajian ke atas 135 pelajar wanita sebuah kolej.

Mereka yang terlibat dalam kajian itu tinggal bersama di dalam bilik asrama untuk melihat sama ada kitaran haid mereka selaras atau tidak.

Kajian pada 1971 ini tidak melibatkan faktor kedatangan haid yang lain seperti
tempoh ovulasi
tetapi hanya menumpukan kepada
masa pendarahan haid bermula
.

McClintock menyimpulkan bahawa tempoh kedatangan haid yang sama sememangnya berlaku dan ia dirujuk sebagai “
the McClintock effect”.

Bagaimana tentang kesan feromon itu?

Umumnya, feromon adalah 1 bahan kimia dilepaskan oleh haiwan yang mempengaruhi tingkah laku haiwan lain daripada spesies sama.

Walaupun terdapat kemungkinan kesan yang sama boleh berlaku kepada manusia, namun masih tidak terdapat sebarang penyelidikan untuk menyokong atau membuktikan dakwaan tersebut.

Bagi manusia, feromon banyak
dihasilkan pada ketiak
 dan bahagian paha.

Namun dalam penjagaan kebersihan diri harian, anda akan menyingkirkannya ketika mandi. Jadi efek berkaitannya mungkin tidak begitu ketara.

Kajian-kajian lain

Berdasarkan kajian analisis data yang dilakukan University Oxford dan syarikat aplikasi menunjukkan bahawa tempoh menstruasi sama adalah sesuatu yang mustahil.

Penyelidikan yang melibatkan data daripada 1,500 wanita itu menolak kemungkinan untuk seorang individu wanita mengganggu dan mempengaruhi kitaran kedatangan haid satu sama lain.

Manakala dalam 1 kajian lebih kecil yang dilakukan pada 2017, menyokong efek
the McClintock
 dengan menyatakan 44% responden yang terlibat dan tinggal bersama mengalami penyelarasan haid.

Malahan,
simptom period
seperti migrain juga kerap berlaku pada wanita yang tinggal bersama.

Ini sekali gus menunjukkan bahawa wanita mungkin boleh mempengaruhi kedatangan haid antara 1 sama lain.

Tempoh menstruasi sama sukar dibuktikan

Sejujurnya, untuk membuktikan sama ada kepercayaan ini benar atau tidak, ia adalah sesuatu yang agak sukar untuk dilakukan.

Malahan kebenaran tentang bahan kimia feromon yang mempengaruhi waktu kedatangan haid juga tidak boleh disahkan.

Penyelarasan waktu period ini juga mustahil untuk dibuktikan atas faktor kitaran haid wanita yang tidak menentu.

Kitaran haid norma
l adalah antara tempoh 28 hari, namun bukan semua wanita akan melalui proses kitaran haid sebegitu, malahan
kitaran haid tidak teratur
 merupakan 1 isu biasa dialami.

Bahkan terdapat juga wanita yang mengalami
tempoh kedatangan haid pendek
 dengan pendarahan hanya 2 atau 3 hari.

Oleh sebab itu, mitos
period syncing
 atau
menstrual synchrony
 adalah 1 perkara subjektif yang bergantung kepada bagaimana seseorang individu itu menentukan perihal berkaitan penyelarasan (
syncing
).

Percaya atau tidak?

Memandangkan subjek ini sukar untuk dibuktikan, maka terpulang pada anda untuk memilih sama ada mempercayai mitos kepercayaan ini ataupun tidak.

Jika anda pernah mengalami waktu kedatangan haid yang sama dengan rakan baik atau rakan sekerja, berulang-kali walaupun secara kebetulan, pastinya anda akan mempercayai teori
the McClintock effect
 ini, bukan?


Penjagaan Bayi Minggu ke-35

Perkembangan & Pelakuan

Perkembangan bayi anda

Penglihatan bayi anda kini dalam yang sama seperti orang dewasa dalam beberapa aspek. Malah, keupayaan mereka untuk melihat dalam jarak dekat masih yang terbaik, tetapi keupayaan mereka untuk melihat dalam jarak jauh berkembang baik juga supaya mereka boleh mengenal pasti orang dan objek di dalam bilik. Mereka melihat mainan di sisi lain dari bilik dan cuba untuk merangkak ke arah itu. Warna mata mereka sekarang juga mungkin warna yang mereka boleh mempunyai selama hayat, walaupun anda boleh melihat perubahan halus kemudian.

Pada minggu ketiga bulan kedelapan, anak anda mungkin akan dapat:

mempunyai penglihatan yang lebih baik;

mengensot;

beralih kepada berdiri kedudukan dari kedudukan duduk;

mengambil objek kecil dengan ibu jari dan jari (menyimpan semua objek berbahaya daripada jangkauan bayi);

mengatakan “mama” atau “dada” sewenang-wenangnya.

Sokongan untuk bayi anda

Akan ada masa apabila bayi anda takut apa yang mereka tidak dapat memahami, termasuk perkara-perkara yang tidak mengganggunya sebelum ini seperti loceng pintu dering atau bunyi cerek air. Bunyi ini boleh menakutkan bayi anda dalam beberapa kes. Apabila ini berlaku, perkara yang paling penting yang anda boleh lakukan sebagai ibu bapa adalah untuk memastikan keselesaan mereka dan pastikan mereka tahu bahawa anda berada di sana dan mereka mungkin hanya perlukan pelukan dari anda.

Kesihatan & Keselamatan

Apa yang perlu saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi bulan ini. Lebih baik begini memandangkan kebanyakan kanak-kanak zaman ini tidak menikmati lawatan ke pejabat doktor. Hubungi doktor jika terdapat sebarang kebimbangan yang tidak boleh anda tunggu sehingga lawatan bulan depan.

Apa yang perlu saya tahu?

Berikut adalah beberapa perkara yang perlu anda tahu:

Batuk

Bayi yang sihat mungkin batuk setiap hari. Malah, batuk sebenarnya boleh membantu bayi anda bernafas dengan lebih baik dengan mengosongkan rembesan dari saluran udara. Batuk sering berlegar selepas simptom-simptom lain penyakit ini telah berlalu, tetapi tidak semuanya. Contohnya:

Jika bayi anda nafas berdehit/wheezes atau menarik nafas terkejut untuk udara, mereka mungkin mempunyai bronkiolitis, yang disebabkan oleh virus syncytial pernafasan (RSV).

Jika batuk mereka amat dalam dan bunyi keras, mereka mungkin mempunyai (jangkitan virus yang memberi kesan kepada saluran pernafasan atas).

Jika bayi anda seolah-olah mempunyai panjang – sejuk berpanjangan dan waktu malam batuk kronik, mereka sebenarnya mungkin mempunyai alahan atau sinusitis.

Jika ia adalah batuk secara tiba-tiba dan berterusan tanpa simptom-simptom selesema lain, ia mungkin bermakna bahawa bayi anda mempunyai asma atau telah dihidu objek.

Jika batuk yang berterusan disertai dengan kesukaran bernafas, demam dan menggigil, mereka mungkin mempunyai radang paru-paru.

Jika bayi anda mempunyai 20 hingga 30 kedua batuk tanpa henti,- seperti bunyi “kokol” ketika mereka cuba untuk mengambil nafas dalam-dalam, ia boleh menjadi batuk kokol (juga dipanggil pertussis).

Jika bayi anda sentiasa batuk dengan lendir tebal yang menyebabkan kesukaran bernafas, anda perlu membiarkan mereka diperiksa jika mereka mempunyai cystic fibrosis.

Jangan memberi ubat kepada bayi anda, dekongestan, atau antihistamin tanpa berunding dengan doktor bayi anda dahulu. Anda mungkin:

Cuba untuk membersihkan mana-mana rembesan dengan memberikan bayi anda cecair tambahan dan meletakkan vaporizer di dalam bilik mereka pada waktu malam.

Memegang bayi anda di bilik mandi berwap juga boleh membuat mereka menjadi tenang dan membantu mereka bernafas lebih baik.

Jika anda mengesyaki bahawa alergen di dalam bilik mereka mungkin menjadi penyebab batuk yang kronik, keluarkan patung haiwan dan peralatan tempat tidur gebu lain untuk memastikan bilik sebersih mungkin. Pastikan juga perlu sebarang haiwan peliharaan dikeluarkan dari bilik.

Pastikan bayi anda tidak terdedah kepada asap rokok di rumah atau kereta.

Jika batuk menghalang bayi anda daripada makan atau tidur dengan baik, maka ia memerlukan perhatian. Hubungi doktor dengan segera jika bayi anda:

Batuk darah, menghadapi masalah pernafasan, atau menunjukkan simptom-simptom lain penyakit yang serius, seperti demam, peningkatkan kadar jantung, lesu, muntah-muntah.

Hubungi doktor jika bayi anda tertelan atau tersedut objek.

Jika bayi anda tidak boleh bernafas atau kehilangan kesedaran, anda perlu untuk memulakan menyelamat pernafasan mereka atau CPR dan meminta seseorang untuk mendail 999 dengan segera.

Alahan, bendasing, atau asma boleh menyebabkan batuk yang kronik, jadi anda perlu menghubungi doktor jika batuk berterusan selama lebih dari seminggu.

Merangkak

Selagi bayi anda cuba untuk mendapatkan anda, tidak kira bagaimana mereka melakukannya. Anda perlu bimbang hanya jika bayi anda seolah-olah tidak dapat untuk menyelaraskan kedua-dua belah badan mereka, dalam erti kata lain, mereka tidak boleh menggerakkan tangan dan kaki mereka dalam masa yang sama. Ini boleh menjadi tanda-tanda kecacatan motor, yang mana rawatan awal boleh menjadi sangat membantu.

Kerisauan Saya

Apa yang saya risaukan?

Berikut adalah beberapa perkara yang mungkin anda risaukan:

Bagaimana membaca untuk bayi anda

Membaca dalah penting untuk menggalakkan bayi anda pada usia yang awal. Walaupun mereka mungkin tidak memahami buku, mereka akan menjadi berminat dan ingin tahu mengenainya. Ini adalah cara yang baik untuk menyokong perkembangan mereka. Berikut adalah beberapa tip untuk membantu anda bermula:

Baca dengan kuat kepada bayi anda;

Mempunyai koleksi buku bayi;

Belajar membaca pada kelajuan yang perlahan;

Jadikan membaca sebahagian daripada rutin (masa terbaik adalah sebelum tidur);

Melibatkan bayi anda dalam memilih buku.

Tip ini akan membantu bayi anda menjadi teruja dan gembira setiap kali masa membaca. Anda akan kagum melihat perkembangannya!

Tahniah! Anda telah berjaya melalui minggu 35. Kami tidak sabar untuk menunjukkan kepada anda bagaimana bayi anda sedang berkembang pada minggu 36.


Bagaimana Senaman Membantu Menurunkan Kadar Gula Dalam Darah?

Tahukah anda, apa kesan senaman terhadap kadar gula dalam darah? Masalah utama bagi penghidap diabetes jenis 2 ialah kegagalan insulin untuk
merendahkan kadar gula darah
 meskipun insulin yang dirembeskan oleh pankreas mungkin pada kadar normal. Gula yang sepatutnya digunakan oleh badan akan kekal tinggi dalam darah.

Kesannya, kadar gula yang tinggi meningkatkan risiko kepada banyak keadaan
termasuk penyakit jantung
, strok,
penyakit buah pinggang
, dan masalah penglihatan.

Pemakanan dan ubat-ubatan boleh membantu mengawal gula dalam darah. Namun, tahukah anda bahawa senaman dan aktiviti fizikal sebenarnya merupakan salah satu cara paling berkesan untuk mengawal kadar gula?

Untuk mendapatkan lebih banyak info tentang Kencing Manis, sila dapatkannya
di sini.

Apakah kesan senaman terhadap kadar gula darah?

Semasa melakukan aktiviti fizikal, jantung, paru-paru dan otot anda akan bekerja lebih kuat dari biasa. Anda bernafas lebih laju dan jantung berdegup lebih pantas. Keadaan ini memerlukan lebih banyak gula atau glukosa untuk memenuhi keperluan tenaga yang tinggi.

Hasilnya, kadar gula darah akan menurun. Senaman pada kadar sederhana hingga berat dapat mengekalkan kadar gula yang rendah sehingga 24 jam! Dalam masa yang sama, ia juga membantu insulin berfungsi dengan lebih baik.

Walau bagaimanapun,
elakkan senaman yang terlalu berat
 kerana ia kadangkala mungkin menyebabkan kadar gula meningkat secara sementara selepas senaman serta boleh melepaskan lebih hormon stres yang meningkatkan kadar gula dalam darah.

Jika bentuk badan anda membuatkan senaman sukar dilakukan, sila berbincang dengan doktor untuk mendapatkan nasihat serta cadangan senaman yang sesuai dengan keadaan anda.

Baca juga:

Nak Turunkan Kadar Gula Dalam Darah? Cubalah 5 Senaman Ini!

Kalau Mahu 10 Manfaat Kesihatan Ini, Kena Jaga Makanan & Buat Senaman!

Mulakan dengan gerakan kecil

Anda boleh mulakan dengan senaman ringan seperti berjalan kaki, naik turun tangga, dan berlari anak sebelum pergi ke senaman yang lebih berat seperti angkat berat dan berlari. Mulakan sedikit demi sedikit. Tanpa anda sedar, kesan senaman akan dapat dilihat dalam masa yang singkat.

Paling penting adalah untuk mula membuat perancangan. Jika tidak dimulakan, perubahan tidak akan dapat dilihat. Biar kecil asalkan ada perkembangan.


Serum Terbaik Tahun 2022: Ini Apa Yang Anda Perlu Tahu Sebelum Beli!

Serum wajah merupakan satu kegilaan baharu dalam dunia penjagaan muka. Selain pemakaian pencuci muka, pelembap dan sebagainya, kini kita digalakkan pula menggunakan serum muka yang dikatakan mengandungi 1001 kebaikan untuk wajah. Walau bagaimanapun, apakah langkah untuk memilih serum terbaik, sesuai dengan masalah kulit muka yang kita alami?

Dalam artikel kali ini, kami akan terangkan serba sedikit mengenai serum muka dan
jenama serum terbaik di Malaysia
 pada tahun 2022.

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa sebenarnya serum?

Serum merupakan
sejenis produk
 yang mempunyai 1 fungsi utama – membekalkan kulit dengan bahan-bahan aktif dengan konsentrasi yang tinggi. Konsistensinya biasa lebih ringan berbanding gel tetapi lebih pekat daripada cecair biasa.

Semua serum dihasilkan dengan tujuan yang berbeza. Ada serum yang khas untuk
mengatasi masalah jerawat
. Ada juga yang diformulasi dengan bahan-bahan yang dapat
mengurangkan kedutan
.

Baca juga:

Parut Jerawat Susah Nak Hilang? Amalkan Serum Yang Ada 8 Bahan Ini, Berkesan!

Ini 4 Alasan Kukuh Mengapa Anda Perlu Pakai Serum Muka!

7 serum terbaik pada tahun 2022

Selepas mengetahui fungsi serum dan cara untuk memakainya, sudah tibalah masa untuk kenal pasti produk manakah yang sesuai untuk kulit wajah anda.

Dalam artikel di bawah, kami akan senaraikan 7 serum terbaik pada tahun 2022 yang boleh anda dapatkan di pasaran.

1.
SAFI Youth Gold Lifting Serum Emulsion

SAFI merupakan sejenis produk yang tidak asing lagi dalam kalangan rakyat Malaysia.

Selain harganya yang mampu milik, bahan yang terkandung dalam serum ini juga sangat berkualiti, menjadikannya setanding dengan serum lain yang dijual dengan harga yang lebih mahal.

SAFI Youth Gold Lifting Serum Emulsion
 merupakan sejenis serum berasaskan air yang mengandungi niasinamida dan juga peptida yang dapat
memberikan hidrasi
 serta-merta pada permukaan wajah.

Selain itu, peptida juga dapat merangsang
penghasilan kolagen
 pada wajah untuk mengurangkan kedutan dan membuatkan kulit nampak lebih anjal dan tegang.

Tip:
 Serum berasaskan air lebih ringan dan mudah diserap oleh kulit. Ia juga tidak akan membuatkan
kulit rasa berminyak
 dan melekit. Anda juga boleh aplikasikan pelembap, pelindung matahari dan
make-up
 terus pada wajah tanpa perlu tunggu lama!

2. Bio-essence Bio-Gold Golden Ratio Double Serum

Bio-Gold Golden Ratio Double Serum
merupakan produk yang ringan, berasaskan air, tidak berminyak dan pantas diserap oleh kulit.

Dengan teknologi
Bio Energy Complex™,
formula ini dapat meningkatkan keupayaan kulit untuk memperbaiki dan memperbaharui sel-sel kulit di samping memperlahankan
tanda-tanda penuaan
.

Bukan itu sahaja, serum ini juga diperkaya dengan emas 24K!

Emas 24K telah digunakan oleh kerabat diraja pada zaman dahulu lagi untuk menentang penuaan dan melindungi kulit daripada kerosakan yang disebabkan oleh radikal bebas!

3. L’Oreal Paris Revitalift Laser X3 Renewing Anti-Ageing Serum: Serum terbaik untuk tangani penuaan

Inginkan wajah yang lebih anjal dan tegang hanya dalam masa beberapa minggu?

Gunakanlah serum
L’Oreal Paris Revitalift Laser X3 Renewing Anti-Ageing
yang dapat melawan tanda-tanda penuaan pada 8 zon penting wajah anda!

Produk ini bukanlah serum semata-mata, ia juga dapat melembap, memperbaiki dan melembutkan kulit wajah supaya anda nampak muda dengan kulit yang lebih
glowing
! Hebat bukan!

Selain itu, kandungan
Centella Asiatica
 dan
Pro-Retinol A
, dalam serum ini juga dapat meningkatkan keanjalan kulit dan mengurangkan kedutan.

Tip:

Retinol
 merupakan sejenis vitamin A yang mempunyai kesan antipenuaan. Selain itu, ia juga dapat bertindak sebagai
exfoliant
 dan meningkatkan penghasilan kolagen pada kulit wajah. Retinol juga dapat membantu mengurangkan jerawat.

4. Wardah Acnederm Acne Care Serum: Serum terbaik dengan harga yang berpatutan

Anda mempunyai
kulit yang berjerawat
? Jika ya,
Wardah Acnederm Acne Care Serum
merupakan serum terbaik untuk anda.

Serum ini dapat mengurangkan keradangan,
mengawal penghasilan minyak
 dan memudarkan bintik-bintik hitam pada kulit wajah.

Ia juga mempunyai manfaat 5 dalam 1; mengurangkan minyak, merawat jerawat, menyamarkan parut hitam, mencerahkan kulit dan mengurangkan kesan kemerah-merahan pada kulit wajah!

5. Hada Labo HA Supreme Vita Brightening Concentrate Serum Booster: Antara serum terbaik di
drugstore

Siapa yang tidak kenal dengan jenama Hada Labo? Serum ini mengandungi 4 jenis asid hialuronik yang berbeza, vitamin B12 dan 5% niasinamida yang mampu menyerap dalam kulit untuk mengurangkan masalah kulit kusam.

Seperti namanya, serum
booster
ini mempunyai bahan aktif dalam konsentrasi yang lebih tinggi. Jadi, anda boleh perhatikan perubahannya dalam masa beberapa minggu sahaja!

Dengan pemakaian yang konsisten, gabungan semua bahan ini dapat membantu anda mendapatkan kulit yang sihat dan cantik, serta
memudarkan bintik hitam
 dan kesan jerawat.

Tip:
 Asid hialuronik dapat membantu mengurangkan kedutan dan garis halus pada wajah. Ia juga berkesan untuk membantu kulit sembuh dengan lebih pantas dan
mengurangkan kesan parut.

6. Cosmoderm Glow-C Super Boosting Serum

Serum ini diformulasi dengan
vitamin C 5000 mg
 sebagai bahan utama.

Cosmoderm Glow-C Super Boosting Serum
 ini dapat melembut, mencerah dan melembapkan kulit supaya anda boleh mendapatkan wajah yang
glowing
 dan bebas daripada kedutan halus.

Sekiranya anda mempunyai masalah hiperpigmentasi dan bintik gelap pada muka, ini merupakan serum muka terbaik untuk anda. Ia bebas paraben, SLES dan juga pewangi, sesuai untuk semua jenis kulit wajah.

Tip:
 Vitamin C merupakan sejenis antioksidan yang dapat melawan toksin (radikal bebas) yang datang daripada persekitaran kita. Penggunaan vitamin C dapat melindungi kulit kita daripada kerosakan yang disebabkan oleh radikal bebas.

7. The Ordinary Hyaluronic Acid 2% + B5

The Ordinary Hyaluronic Acid 2% + B5
 mengandungi 3 jenis asid hialuronik dengan saiz molekul yang berbeza. Ia dapat meresap jauh ke dalam kulit dan menguatkan
skin barrier
.

Dengan formulasi berasaskan air, serum juga dapat memberikan hidrasi yang berpanjangan. Kandungan
vitamin B5
 pula dapat meningkatkan keberkesanan asid hialuronik untuk memastikan kulit anda sentiasa lembut dan tampak muda.


Kesuburan Tidak Seiring Peningkatan Usia

Secara global, ketidaksuburan menjejaskan kira-kira 80 juta orang. Sekitar 15% wanita menghadapi masalah pembiakan berdepan isu kesuburan. Kajian telah menunjukkan bahawa 56% pasangan subur mencari rawatan perubatan untuk kemandulan, dan hanya 22% menerimanya. Jumlah ini lebih rendah di kawasan membangun termasuk negara-negara di Asia.

Kemandulan adalah kegagalan untuk hamil walaupun telah melakukan hubungan kelamin tanpa sebara kontraseptif selepan setahun. Dalam amda setahun, biasanya 84% daripada pasangan akan hamil, manakala dalam masa 2 tahun, lebih kurang 90% daripada daripada pasangan akan hamil selepas 2 tahun melakukan hubungan kelamin.

Jenis-jenis kemandulan

i.

Primary infertility

Keadaan apabila seseorang tidak pernah hamil

ii. Secondary infertility

Keadaan apabila seseorang pernah hamil sebelumnya walaupun berakhir dengan keguguran

Umur dan Kesuburan

Bagi wanita, kesuburan mula merosot pada usia 30 tahun dan lebih merosot apabila usia 35 tahun. Peningkatan usia menyebabkan peluang untuk hamil semakin berkurang, semetara kemungkinan kemandulan semakin meningkat.

Kebanyakan wanita akan hamil secara semulajadi dan melahirkan bayi yang sihat jika mereka hamil pada usia 35 tahun. Selepas 35 tahun, wanita mengalami ketidaksuburan, keguguran atau masalah terhadap bayi meningkat. Manakala, pada usia 40 tahun hanya dua daripada lima orang yang ingin hamil yang berjaya.

Oleh itu, wanita berusia 20-an yang sihat dengan 12 kitaran haid setiap tahun mempunyai peluang yang sangat baik untuk hamil pada tahun tertentu jika seseorang itu mencuba untuk hamil.

Grafik ihsan extendfertility.com

Menurut anggaran oleh American Society for Reproductive Medicine, sementara wanita bawah 30 mempunyai peluang 25% untuk mengandung secara semulajadi setiap kitaran, kemudian menurun kepada 20% bagi wanita berumur melebihi 30 tahun. Apabila menjelang 40-an, peluang untuk hamil secara semulajadi setiap bulan hanya 5%.

Rawatan kemandulan tidak dapat mengimbangi penurunan kesuburan mengikut usia

Satu kajian kesihatan, wanita yang sihat dan subur yang menjalani inseminasi (permanian) buatan dengan menderma sperma menunjukkan bahawa peluang untuk hamil dalam 12 kitaran atau kira-kira satu tahun adalah 73% untuk wanita 30-an dan ke bawah, dan menurun kepada 54% untuk wanita lebih dari 35 tahun.

Statistik kebangsaan untuk wanita yang menjalani persenyawaan in vitro (IVF) menggunakan telur mereka sendiri pada usia yang sama menunjukkan penurunan kejayaan IVF yang juga dramatik. Bagi wanita di bawah umur 35 tahun, peratusan kitaran IVF berjaya ialah 41.5%, untuk wanita berumur 35-37 tahun adalah 31.9%, wanita 38-40 tahun adalah 22.1%, 12.4% untuk wanita 41-42 tahun, 5% untuk wanita 43-44 tahun dan hanya 1% untuk wanita yang berusia lebih dari 44 tahun.

Ini bermakna, selepas umur 35 tahun, kadar kelahiran IVF menurun kira-kira 10% setiap 2 tahun mencerminkan hubungan yang sama antara kesuburan dan umur seperti yang kita lihat dalam kesuburan semula jadi.

Baca juga:

Ujian AMH Membantu Wanita Memahami Tahap Kesuburan

Penggunaan Pil Perancang Keluarga yang Berpanjangan Mengakibatkan Kemandulan?

10 Tanda Kemandulan


Pengambilan Probiotik Boleh Lindungi Anda Daripada COVID-19? Ini Caranya!

Pasti anda pernah dengar mengenai probiotik, sejenis bakteria baik yang terdapat dalam susu kultur dan yogurt. Tetapi, tahukah anda, pengambilan makanan atau minuman yang mengandungi probiotik ini boleh menjadi satu cara meningkatkan imunisasi badan? Malah, ini mungkin satu cara kuatkan imun badan ketika pandemik COVID-19 melanda negara.

Ingin tahu lebih lanjut mengenai cara meningkatkan imunisasi badan semasa musim COVID-19 ini?

Jom teruskan baca artikel.

Untuk mendapatkan lebih banyak info berkenaan COVID-19, anda boleh klik
di sini
.

Probiotik dan COVID-19

Sebenarnya, hampir 70% pertahanan sistem imun badan terletak di kawasan perut.

Probiotik merupakan sejenis bakteria
 yang dapat memberikan manfaat kepada usus serta membantu mencerna makanan dan menyokong sistem imun tubuh.

Individu yang mengambil lebih banyak makanan yang mengandungi probiotik mempunyai daya tahan yang lebih tinggi dan jarang jatuh sakit.

Malah, pada waktu ini, sistem imun badan yang utuh amat penting untuk
mencegah jangkitan COVID-19.

Dengan munculnya varian Omicron, kebarangkalian untuk dijangkiti COVID-19 amat tinggi.

Tambah lagi, Kementerian Kesihatan Malaysia (KKM) juga telah mengumumkan
Omicron telah menjadi varian dominan di negara kita.

Bukan itu sahaja, menurut sebuah jurnal dari
British Journal of Nutrition
, beberapa strain probiotik seperti Lactobacillus dan Bifidobacterium didapati dapat mengurangkan durasi jangkitan pernafasan dalam kalangan orang dewasa.

Namun, apakah kaitan antara probiotik, kesihatan perut dan sistem imun badan? Jika anda ingin tahu lebih lanjut, mari ikuti kupasan kami dalam artikel di bawah.

Pengambilan probiotik sebagai cara meningkatkan imunisasi badan

Probiotik merupakan kombinasi bakteria atau yis yang hidup secara semula jadi dalam badan kita. Kesemua probiotik ini akan membentuk satu komuniti bakteria yang dikenali sebagai mikrobiom.

Mikrobiom ini umpama sebuah hutan – bakteria yang pelbagai ini akan bekerjasama untuk
membentuk kesihatan perut yang lebih baik.
 Setiap mikrobiom mengandungi jutaan bakteria.

Walaupun bakteria sering dianggap ‘tidak sihat’, namun badan kita sebenarnya mempunyai banyak bakteria lain yang baik dan amat bermanfaat terhadap kesihatan.

Bukan semua bakteria akan menyebabkan kita jatuh sakit.

Malah, bakteria baik ini juga dapat melawan bakteria jahat untuk memastikan kesihatan kita terjaga. Secara tidak langsung, ia juga melindungi sistem imun badan kita.

Probiotik dapat melawan COVID-19, benarkah?

Menurut sebuah kajian yang dimuatkan dalam jurnal
Gut Microbes
, individu yang dijangkiti COVID-19 didapati akan sembuh lebih cepat jika mereka mempunyai 4 jenis strain bakteria baik dalam perut mereka.

Mereka yang mengambil probiotik juga mempunyai reaksi antibodi yang lebih kuat berbanding mereka yang diberikan pil plasebo.

Dapatan kajian ini merupakan antara bukti probiotik mungkin dapat
membantu sistem imun badan melawan COVID-19.

Malah, pengambilan probiotik juga dikatakan sebagai salah satu cara meningkatkan imunisasi badan dan membantu pesakit COVID-19 sembuh lebih cepat.

Tambah lagi, individu yang mengambil probiotik juga mempunyai simptom yang tidak teruk.

Virus dalam badan mereka juga berada dalam tahap yang lebih rendah berbanding mereka yang tidak mengambil probiotik.

Baca juga:

Adakah Omicron Lebih Bahaya? Ini Update Terbaharu Varian Virus COVID-19!

Betul Ke Pengambilan Probiotik Dapat Atasi Perut Buncit? Ini Penjelasan Saintis

Selain cara meningkatkan imunisasi badan, ini tugas utama probiotik

Fungsi utama probiotik adalah memastikan keseimbangan bakteria dalam badan.

Apabila kita jatuh sakit, bakteria jahat akan bertambah. Jadi, probiotik akan melawan bakteria tersebut dan mengembalikan keseimbangan dalam badan.

Malah, probiotik juga dapat memastikan badan kita kekal sihat dengan cara menyokong sistem imun badan dan mengawal inflamasi.

Beberapa jenis bakteria baik juga boleh:

Membantu badan mencerna makanan dengan baik.

Menghalang bakteria jahat bertambah dan membuatkan anda sakit.

Menghasilkan vitamin tertentu.

Melapisi perut dan melawan sebarang bakteria jahat yang masuk bersama makanan daripada terlepas ke salur darah.

Memecahkan dan menyerap ubat.

Sebagai satu cara meningkatkan imunisasi badan,
cuba tambahkan makanan yang kaya dengan probiotik dalam diet harian
. Bakteria baik ini amat penting untuk kesihatan badan.

Malah, makanan yang kaya dengan probiotik juga boleh didapati dengan mudah di pasar raya. Susu kultur, yogurt dan makanan yang ditapai merupakan antara contoh makanan yang kaya dengan bakteria baik.

Bukan itu sahaja, cara pengambilannya juga mudah.

Harganya yang murah juga membolehkan anda membeli makanan kaya probiotik untuk diri sendiri serta ahli keluarga di rumah.

Kesimpulan

Banyak kajian yang telah membuktikan keberkesanan probiotik dalam mencegah penyakit. Ia juga boleh menjadi salah satu cara meningkatkan imunisasi badan yang berkesan.

Selain mengambil probiotik, anda juga boleh menambah
makanan yang kaya dengan serat ke dalam diet anda.
 Ini juga merupakan salah satu cara kuatkan imun badan yang berkesan.

Kajian terbaharu menunjukkan individu yang makan lebih banyak buah-buahan dan sayur-sayuran kurang berisiko untuk dijangkiti COVID-19.

Malah, makanan tinggi serat ini juga dapat menghasilkan persekitaran yang optimum untuk meningkatkan fungsi bakteria baik dalam perut. Daya tahan badan juga akan meningkat disebabkan reaksi imun yang lebih kuat.

Disebabkan COVID-19 mungkin akan berterusan melanda dunia, kita perlulah mempersiapkan diri dan mengambil makanan yang dapat menghalang sebarang jangkitan pada masa hadapan.

Jadi, penuhkan peti ais anda dengan makanan yang kaya dengan probiotik.

Percayalah, anda tidak akan menyesal membeli susu kultur serta yogurt kerana ia bakal menjadi antara ‘senjata’ utama dalam memerangi jangkitan COVID-19.


Bukan Hanya Air Panas, Ada 5 Cara Lagi Boleh Cuba Untuk Selesaikan Masalah Sinki Tersumbat!

Ibu-ibu pasti akan stres jika sinki tersumbat sewaktu sedang leka memasak di dapur. Ini kerana, sinki dapur yang tersumbat boleh mengganggu kelancaran aktiviti memasak lebih-lebih lagi ketika menyediakan sarapan pagi sebelum pergi bekerja.

Apa cara terbaik yang boleh dilakukan untuk menyelesaikan masalah sinki ini? Ikuti 6 tip di bawah ini.

Untuk mendapatkan lebih banyak info berkenaan Habit Sihat, anda boleh klik
di sini
.

6 teknik untuk bersihkan sinki tersumbat

Ada enam teknik yang boleh anda cuba sekiranya sinki dapur tersumbat lagi.

Anda boleh lihat enam teknik tersebut di bawah ini:

#1. Gunakan penyedut habuk kering dan basah

Anda mungkin hanya mempunyai
penyedut habuk
 atau vakum kering yang sesuai untuk kegunaan dalam rumah sahaja.

Namun, jika anda mempunyai vakum yang juga boleh digunakan dalam keadaan basah, ia lebih baik.

Ini kerana vakum ini boleh digunakan untuk membersihkan sinki yang tersumbat.

Caranya ialah:

Letakkan hujung hos pada lubang sinki

Kemudian, pastikan anda menutup kesemua ruang di sekeliling hos tersebut untuk menjadikannya kedap udara

Jika anda mempunyai sinki dengan dua lubang air, tutup lubang air kedua dengan kedap

Setelah itu,
hidupkan vakum
 kepada kelajuan yang tertinggi

Sisa makanan yang tersumbat akan disedut keluar dengan berkesan

#2. Bersihkan sinki tersumbat dengan air panas

Cara kedua yang boleh anda lakukan adalah dengan menggunakan air panas yang mendidih.

Ikuti langkah di bawah ini:

Masak air dalam periuk atau cerek air sehingga mendidih

Setelah air mendidih, tuangkan air panas tersebut secara perlahan-lahan melalui lubang air pada sinki

Air panas
 akan membantu mencairkan segala lemak,
minyak
 dan juga gris yang melekat dalam paip sinki

Buat berulang kali untuk hasil yang lebih baik

#3. Gunakan campuran cuka dan
baking soda

Mungkin ibu-ibu di luar sana sudah mengetahui teknik yang satu ini.

Ia merupakan antara cara biasa atau klasik yang digunakan untuk menyelesaikan masalah sinki tersumbat.

Malah, cara ini juga lebih lembut berbanding penggunaan bahan kimia yang lain.

Langkah-langkahnya ialah:

Tuangkan satu cawan
baking soda
 ke dalam lubang air sinki

Kemudian, masukkan satu cawan
cuka
 ke dalam lubang tersebut

Tunggu sekurang-kurangnya 15 minit untuk campuran tersebut bertindak

Setelah itu, tuangkan air panas ke dalam saluran tersebut untuk melancarkan lagi paip air yang tersumbat

#4. Gunakan
plumber snake
 untuk selesaikan sinki tersumbat

Jika empat cara di atas masih tidak berkesan, anda boleh mencuba dengan menggunakan alat yang disebut
plumber snake
.

Ia merupakan sejenis kabel yang digunakan untuk menyingkirkan segala sisa dan gris yang mendap dalam paip saluran sinki.

 Caranya ialah:

Masukkan kabel
plumber snake
 melalui lubang sinki

Kemudian, pusingkan pemegang kabel tersebut bagi menyingkirkan sisa yang melekat dalam paip sinki

Setelah itu, tarik keluar kabel tersebut

Ulangi langkah di atas untuk mendapatkan kesan yang lebih baik

#5. Gunakan pelocok atau pam air

Pam air juga boleh digunakan untuk melancarkan paip sinki yang tersumbat.

Cara terbaik untuk menggunakan pam ini ialah seperti berikut:

Letakkan pam pada lubang sinki

Buka paip air dan biarkan air bertakung dalam sinki sehingga menenggelamkan getah pam tersebut. Pastikan tiada air yang keluar melalui lubang sinki

Setelah itu, tutup paip air dan mula mengepam

Tekanan air daripada sinki boleh membantu memberikan tekanan yang tinggi dalam saluran sinki. Ini boleh membantu menggerakkan sisa tersumbat

#6. Cegah sinki dapur daripada tersumbat

Cara paling mudah untuk mencegah sinki tersumbat adalah dengan mengelakkan sebarang perkara yang boleh menyebabkan ia berlaku.

Antaranya ialah:

Jangan tuangkan minyak, lemak, atau
serbuk kopi
 dan
teh
 ke dalam lubang sinki. Ini boleh menyebabkan paip air mudah untuk tersumbat

Pasang perangkap sisa pada lubang sinki. Perangkap sisa boleh menahan segala
sisa makanan
 terutama yang berlemak daripada terus masuk ke dalam lubang air

Tuangkan
air panas
 secara berkala untuk mengelakkan pemendapan sisa yang terlalu lama sehingga menyebabkan salur air menjadi tersumbat

Kesimpulan

Paip saluran air perlu diservis secara berkala untuk mengelakkan penyumbatan yang terlalu teruk.

Jika sinki telah tersekat, ia bukan sahaja menyekat laluan keluar air, tetapi juga menghasilkan bau yang busuk.

Oleh itu, cuba lakukan enam teknik di atas ini untuk mengatasi masalah sinki yang tersumbat. Selamat mencuba!


Sindrom Gilbert, Tidak Mendatangkan Bahaya

Sindrom Gilbert adalah keadaan hati tidak berbahaya yang terdapat
bilirubin
 berlebih dalam darah. Bilirubin adalah pigmen berwarna kuning-coklat yang berasal dari pecahan sel darah merah. Jika tahap bilirubin adalah tinggi, ia boleh menyebabkan penyakit kuning (jaundis) – mata dan kulit akan menguning.

Gilbert, atau biasanya disebut “Jeel-bear”, dinamakan sempena doktor Perancis yang pertama kali menggambarkan sindrom ini pada tahun 1901. Merupakan satu keadaan yang akan berlaku seumur hidup dan tidak memerlukan rawatan, sindrom ini juga dikenali sebagai hyperbilirubinaemia yang tidak terkawal.

Bagaimana ia terjadi?

Gen tidak normal yang diwarisi dari ibu bapa menjadi punca sindrom Gilbert ini. Individu dengan sindrom ini kekurangan enzim yang dirujuk sebagai UGT (
Uridine 5’-diphospho-glucuronosyltransferase
) yang bertanggungjawab untuk memproses bilirubin dalam hati.

Secara normal, gen akan mengawal enzim yang membantu memecahkan bilirubin dalam hati. Walau bagaimanapun, apabila anda memiliki gen yang tidak efektif (tidak normal), menyebabkan kandungan bilirubin dalam darah menjadi berlebihan kerana tubuh anda tidak dapat menghasilkan enzim yang mencukupi.

Bagaimana tubuh normal memproses bilirubin?

Bilirubin adalah pigmen kekuningan yang terhasil apabila tubuh anda memecahkan sel darah merah lama. Bilirubin akan bergerak melalui aliran darah ke hati, dan enzim akan memecahkan pigmen dan menghilangkannya dari aliran darah.

Bilirubin akan melalui hati dan terus ke usus dengan hempedu. Ia kemudiannya akan disingkirkan dalam najis. Hanya sejumlah kecil bilirubin masih tertinggal dalam darah.

Bagaimana gen tidak normal diwarisi?

Gen tidak normal yang menyebabkan sindrom Gilbert ini adalah perkara biasa. Ramai individu memiliki satu gen ini dalam tubuh. Dalam kebanyakan kes, individu yang memiliki 2 gen ini dalam tubuh akan menghidapi sindrom ini.

Apakah simptomnya?

Kebiasaannya, simptom yang paling mudah dikenal pasti adalah apabila kulit dan mata putih berubah menjadi kekuningan akibat dari peningkatan bilirubin dalam darah. Peningkatan bilirubin pada individu dengan sindrom Gilbert ini boleh berlaku apabila terjadi situasi seperti:

Menghidapi selsema.

Berpuasa atau makan makanan berkalori rendah.

Dehidrasi.

Haid.

Tekanan.

Senaman atau aktiviti berat.

Kurang tidur.

Melangkau waktu malam.

Minum alkohol.

Cuaca sejuk.

Rawatan

Sindrom yang lebih banyak menghidapi individu lelaki berbanding wanita ini tidak mempunyai rawatan spesifik merawat sindrom ini. Tahap bilirubin dalam darah akan naik dan turun dari masa ke masa. Ada masanya anda mungkin mengalami jaundis dan ia tidak mendatangkan sebarang masalah jangka panjang.

Anda boleh lakukan beberapa perkara untuk mengelakkan peningkatan paras bilirubin, seperti:

Jangan melangkau waktu makan.

Banyakkan minum air.

Praktikkan teknik atau kaedah yang dapat mengawal tekanan.

Pastikan mendapat tidur malam yang berkualiti.

Hadkan pengambilan minuman alkohol.

Pastikan doktor mengetahui anda mempunyai sindrom Gilbert. Ini kerana sindrom ini turut mempengaruhi tubuh anda memproses ubat-ubatan tertentu.

Berdepan dengan peristiwa atau sesuatu keadaan yang menyebabkan tekanan, adalah antara punca yang boleh mencetuskan peningkatan kadar bilirubin yang tinggi untuk sindrom ini, yang boleh mengakibatkan penyakit kuning. Amalkan cara kehidupan yang dapat mengawal dan mengurangkan tekanan untuk membantu mengekalkan paras bilirubin dalam tubuh.